9.  

- 28 -

10. 9. การจัดการ

(1) โครงสร้างการจัดการ

  โครงสร้างการจัดองค์กรของบริษัท ณ 31 ธันวาคม 2549 ได้เผยแพร่ผ่านทาง
  website://www.icc.co.th ของบริษัท

- 29 -

โครงสร้างกรรมการของบริษัท ประกอบด้วยคณะกรรมการ 6 ชุด ดังรายละเอียด

+---+---------+--------+-------+---------+--------+-------+------+-------+
| ช |         |        | คณะกร | คณะ     | คณะก   | คณะกร | คณะ  | คณะ   |
| ื่อ |         |        | รมการ | กรรมการ | รรมการ | รมการ | กรรม | กรรมก |
|   |         |        |       |         | ต      |       | การส | ารบริห |
|   |         |        | บริษัท  | บริหาร   | รวจสอบ | กำหนด | รรหา | ารควา |
|   |         |        |       |         | และ    |       |      | มเสี่ยง |
|   |         |        |       |         |        | ค่าต   |      |       |
|   |         |        |       |         | กรรมก  | อบแทน |      |       |
|   |         |        |       |         | ารอิสระ |       |      |       |
+---+---------+--------+-------+---------+--------+-------+------+-------+
| 1 | ดร.สม   | จาต    | ป     |         |        |       |      |       |
| . |         | ุศรีพิทักษ์ | ระธาน |         |        |       |      |       |
+---+---------+--------+-------+---------+--------+-------+------+-------+
| 2 | ดร      | โ      | รองป  | ที่ปรึกษา  |        |       | ปร   |       |
| . | .บุณยสิทธิ์ | ชควัฒนา | ระธาน |         |        |       | ะธาน |       |
+---+---------+--------+-------+---------+--------+-------+------+-------+
| 3 | ดร.     | โ      | กร    | ประธาน  |        | ป     | กรร  |       |
| . | บุญเกียรติ | ชควัฒนา | รมการ |         |        | ระธาน | มการ |       |
|   |         |        |       |         |        |       |      |       |
|   |         |        | ผู้อำน  |         |        |       |      |       |
|   |         |        | วยการ |         |        |       |      |       |
+---+---------+--------+-------+---------+--------+-------+------+-------+
| 4 | ดร      | วิก     | กร    |         | ประธาน |       |      |       |
| . | .ธีระพงษ์ | ิตเศรษฐ | รมการ |         |        |       |      |       |
+---+---------+--------+-------+---------+--------+-------+------+-------+
| 5 | คุณอมร   | อ      | กร    |         | ก      |       |      | ป     |
| . |         | ัศวานันท์ | รมการ |         | รรมการ |       |      | ระธาน |
+---+---------+--------+-------+---------+--------+-------+------+-------+
| 6 | พล.ต.อ. | ปร     | กร    |         | ก      |       |      |       |
| . | สมชาย   | ะภัสภักดี | รมการ |         | รรมการ |       |      |       |
+---+---------+--------+-------+---------+--------+-------+------+-------+
| 7 | พล.ต.ท. | เ      | กร    |         | ก      |       |      |       |
| . | อัมรินทร์  | นียมสกุล | รมการ |         | รรมการ |       |      |       |
+---+---------+--------+-------+---------+--------+-------+------+-------+
| 8 | คุณมนู    | ล      | กร    |         |        |       | กรร  |       |
| . |         | ีลานุวัฒน์ | รมการ |         |        |       | มการ |       |
+---+---------+--------+-------+---------+--------+-------+------+-------+
| 9 | คุณดารณี  | มานะวา | กร    | ผอ.ฝ่า   |        | กร    | กรร  | กร    |
| . |         | ณิชเจริญ | รมการ | ยบัญชีการ |        | รมการ | มการ | รมการ |
|   |         |        |       |         |        |       |      |       |
|   |         |        |       | เงินและส |        |       |      |       |
|   |         |        |       | ารสนเทศ |        |       |      |       |
+---+---------+--------+-------+---------+--------+-------+------+-------+
| 1 | คุณวีระ   | เอ     | กร    |         |        |       |      |       |
| 0 |         | ื้ออารักษ์ | รมการ |         |        |       |      |       |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 1 | คุณ      | โ      | กร    | ผอ. ฝ่าย |        | กร    |      |       |
| 1 | ธรรมรัตน์ | ชควัฒนา | รมการ | X       |        | รมการ |      |       |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 1 | คุณสมพล  | ชัย     |       | ผอ. ฝ่าย |        |       |      |       |
| 2 |         | สิริโรจน์ |       | C       |        |       |      |       |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 1 | คุณอำนวย | บำรุง   |       | ผอ. ฝ่าย |        |       |      |       |
| 3 |         | วงศ์ทอง |       | G , K   |        |       |      |       |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 1 | คุณจินตนา | เฉ     |       | ผอ. ฝ่าย |        |       |      |       |
| 4 |         | ลิมชัยกิจ |       | H       |        |       |      |       |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 1 | คุณพิสมัย  | ชุนมนุ   |       | ผอ. ฝ่าย |        |       |      |       |
| 5 |         |        |       | I       |        |       |      |       |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 1 | คุณสมคิด  | จักรวา  |       | ผอ. ฝ่าย |        |       |      |       |
| 6 |         | ฬนรสิงห์ |       | J       |        |       |      |       |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 1 | ค       | เตชะ   |       | ผอ. ฝ่าย |        |       |      |       |
| 7 | ุณนงลักษณ์ | บุญเอนก |       | E, M, O |        |       |      |       |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 1 | ดร      | ธน     |       | ผอ. ฝ่าย |        |       |      |       |
| 8 | .เพ็ญนภา | สารศิลป์ |       | P, V    |        |       |      |       |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 1 | ค       | วิเ     |       | ผอ.     |        |       |      |       |
| 9 | ุณชุมาพันธ์ | ชียรเกื้อ |       | ฝ่ายสำนัก |        |       |      |       |
| . |         |        |       | งานบริษัท |        |       |      |       |
+---+---------+--------+-------+---------+--------+-------+------+-------+
| 2 | ไพโรจน์  | หิรัญว   |       | ผอ.     |        |       |      |       |
| 0 |         | งศ์สว่าง |       | บริหา    |        |       |      |       |
| . |         |        |       | รการขาย |        |       |      |       |
+---+---------+--------+-------+---------+--------+-------+------+-------+
| 2 | คุณอนุวัตร | อารีกุล  |       | กรรมก   |        |       |      |       |
| 1 |         |        |       | ารบริหาร |        |       |      |       |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 2 | คุณณัฐพัฒน์ | เพ็ชรร  |       |         |        |       |      | กร    |
| 2 |         | ัตนาภรณ์ |       |         |        |       |      | รมการ |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| 2 | คุณมัญชุสา | ธีรพ    |       |         |        |       |      | กร    |
| 3 |         | งษ์พิพัฒน์ |       |         |        |       |      | รมการ |
| . |         |        |       |         |        |       |      |       |
+---+---------+--------+-------+---------+--------+-------+------+-------+
| ร |         |        | 11    | 14      | 4      | 3     | 4    | 4     |
| ว |         |        |       |         |        |       |      |       |
| ม |         |        |       |         |        |       |      |       |
+---+---------+--------+-------+---------+--------+-------+------+-------+

กรรมการและผู้บริหารของบริษัททุกท่าน ไม่มีลักษณะต้องห้ามตามกฎหมาย
และไม่มีประวัติการกระทำผิด

เลขานุการบริษัท : นางดารณี มานะวาณิชเจริญ

- 30 -

ขอบเขตอำนาจหน้าที่

ก. อำนาจหน้าที่ของคณะกรรมการบริษัท

1. ปฏิบัติหน้าที่จัดการบริษัทให้เป็นไปตามกฎหมาย
ตามกฎระเบียบปฏิบัติคณะกรรมการกำกับหลักทรัพย์และตลาดหลักทรัพย์
และกฎระเบียบข้อบังคับของตลาดหลักทรัพย์แห่งประเทศไทย ตามวัตถุประสงค์และข้อบังคับของบริษัท
ตลอดจนตามมติที่ประชุมผู้ถือหุ้นของบริษัท

2. รับผิดชอบต่อผู้ถือหุ้นของบริษัทโดยสม่ำเสมอ

- บริหารงานเพื่อรักษาผลประโยชน์ต่อผู้ถือหุ้น

- เปิดเผยข้อมูลอย่างถูกต้อง ครบถ้วน มีมาตรฐาน และเชื่อถือได้

-   รายงานผลการดำเนินงานที่ถูกต้อง ครบถ้วนและทันต่อเหตุการณ์

-   จัดสรรผลตอบแทนให้กับผู้ถือหุ้นอย่างเหมาะสมและคุ้มค่า

3. กำหนดวัน เวลา สถานที่ ที่จัดประชุมผู้ถือหุ้น รวมทั้งกำหนดระเบียบวาระการประชุมผู้ถือหุ้น
วันปิดสมุดทะเบียนพักการโอนหุ้น กำหนดบุคคลผู้รับมอบหนังสือมอบฉันทะในการประชุมผู้ถือหุ้น
และเสนออัตราการ จัดสรรกำไร เงินสำรอง
เงินปันผลตลอดจนทำความเห็นเกี่ยวกับเรื่องที่เสนอต่อผู้ถือหุ้น

4. พิจารณาแต่งตั้งกรรมการบริหาร, กรรมการตรวจสอบ, กรรมการกำหนดค่าตอบแทน,
กรรมการ สรรหา และกำหนดขอบเขตอำนาจหน้าที่

5. พิจารณาอนุมัติการเข้าทำรายการกับบุคคลที่เข้าข่ายรายการที่เกี่ยวโยง
ซึ่งผ่านการพิจารณาจากคณะ

กรรมการตรวจสอบแล้ว

6. กำหนดนโยบายและทิศทางการดำเนินงานของบริษัท
กำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจให้แก่กิจการและ ความมั่งคั่งสูงสุดให้แก่ผู้ถือหุ้น

7.
ควบคุมการดำเนินกิจการของบริษัทตลอดเวลารวมการติดตามพันธะที่กำหนดในสัญญาที่เกี่ยวข้องของบริษัท

8. รับทราบรายงานการบริหารกิจการจากคณะกรรมการบริหาร

9. สอบทานและให้ความเห็นชอบในงบการเงิน รายงานทางการเงินที่ผู้สอบบัญชีได้ตรวจสอบ
และหรือสอบทานแล้ว

10. พิจารณาอนุมัติการกู้เงินในวงเงินที่เกิน 50 ล้านบาท และการออกหุ้นกู้
เพื่อใช้เป็นเงินทุนหมุนเวียนของกิจการ

11. พิจารณาอนุมัติการให้กู้ยืม/ยกเลิกการให้กู้ยืม ในวงเงินที่เกิน 50 ล้านบาท

12. พิจารณาอนุมัติการซื้อ / ยกเลิก /5ขายทรัพย์สิน เงินลงทุน ค่าใช้จ่ายต่างๆ ในวงเงินที่เกิน
50 ล้านบาท

13. พิจารณาอนุมัติการเข้าค้ำประกัน / ยกเลิกการค้ำประกันการรับผิดชอบ /
ยกเลิกความรับผิดชอบต่อบุคคล/ บริษัท ในวงเงินที่เกิน 50 ล้านบาท

14. พิจารณาอนุมัตินโยบายการลงทุนในเงินลงทุนบริษัทต่าง ๆ ในวงเงินที่เกิน 50 ล้านบาท

15. อื่น ๆ ตามข้อกำหนดของที่ประชุมคณะกรรมการบริษัท

- 31 -

อำนาจของคณะกรรมการบริษัท

กรรมการสองในเจ็ดคนลงลายมือชื่อร่วมกันและประทับตราสำคัญของบริษัท
กรรมการลงลายมือชื่อประกอบด้วย 1. ดร. สม จาตุศรีพิทักษ์ 2. นายบุณยสิทธิ์ โชควัฒนา 3.
นายบุญเกียรติ โชควัฒนา 4. นายมนู ลีลานุวัฒน์ 5. นางดารณี มานะวาณิชเจริญ 6. นายวีระ
เอื้ออารักษ์ และ 7. นายธรรมรัตน์ โชควัฒนา

 ข. อำนาจหน้าที่ของคณะกรรมการบริหาร

คณะกรรมการบริษัทได้มอบอำนาจให้กรรมการบริหารลงนามกระทำแทนบริษัทในกิจการต่างๆ
ดังต่อไปนี้

1. รับทราบและปฏิบัติตามนโยบายและกลยุทธ์การดำเนินงานของบริษัท
ซึ่งกำหนดโดยคณะกรรมการบริษัท และ / หรือ คณะกรรมการบริหาร เช่น เรียกร้อง ทวงถาม
และรับชำระหนี้ หรือเรียกร้องทวงถามทรัพย์สินใดๆ รวมทั้งผลประโยชน์ หรือสิทธิต่างๆ จากบุคคล
และบริษัท ห้างร้าน หน่วยงานราชการ รัฐวิสาหกิจ นิติบุคลต่างๆ ภายใต้วัตถุประสงค์
และระเบียบต่างๆ ของบริษัท ตลอดจนให้มีอำนาจตกลงเงื่อนไข และลงลายมือชื่อในสัญญาต่างๆ
และเอกสารที่เกี่ยวข้อง

2. รับผิดชอบต่อคณะกรรมการบริษัท และ / หรือ คณะกรรมการบริหารโดยสม่ำเสมอ

- โดยรายงานความเคลื่อนไหว หรือผลการดำเนินงานของบริษัทอย่างต่อเนื่อง และรวดเร็ว

- โดยเปิดเผยข้อมูลอย่างถูกต้อง ครบถ้วน มีมาตรฐาน และเชื่อถือได้

3. กำกับดูแลกิจการ ทบทวนและให้ความเห็นชอบกับนโยบาย กลยุทธ์ที่สำคัญ แผนงาน
และงบประมาณประจำปี

4. พิจารณา วินิจฉัยการเข้าทำรายการกับบุคคลที่เข้าข่ายรายการที่เกี่ยวโยงทั้งหมด ทุกวงเงิน
และสรุปผล เพื่อส่งให้คณะกรรมการบริษัทพิจารณาอนุมัติ เช่น
ทำสัญญาเกี่ยวกับการซื้อและการขายสินค้า และผลิตภัณฑ์ต่างๆ ทุกประเภท
ทำสัญญาให้บริการและรับบริการทุกประเภท ทั้งในประเทศ และต่างประเทศ กับบุคคล บริษัท
ห้างร้าน หน่วยงานราชการ รัฐวิสาหกิจ นิติบุคคลต่างๆ ตามวัตถุประสงค์ และระเบียบต่างๆ
ของบริษัท

5. รับผิดชอบในการจัดทำงบการเงิน รายงานทางการเงิน ให้ผู้สอบบัญชีทำการตรวจสอบ
แล้วเสนอต่อคณะกรรมการตรวจสอบ และคณะกรรมการบริษัท ตามลำดับ รวมทั้งมีอำนาจสั่งจ่ายเช็ค
ภายในวงเงินที่คณะกรรมการบริษัทกำหนด ฝากเงิน เบิกเงิน ถอนเงิน
รวมทั้งมีอำนาจทำสัญญาเกี่ยวกับการกู้ยืม ให้กู้ยืมเงิน เบิกเงินเกินบัญชี
สลักหลังซึ่งหนังสือสัญญาใช้เงิน เช็ค ดร๊าฟ ตั๋วแลกเงิน และหนังสือตราสารอื่นๆ กับบุคคลและบริษัท
ห้างร้าน หน่วยงานราชการ รัฐวิสาหกิจ นิติบุคคลต่างๆ ภายใต้วัตถุประสงค์ และระเบียบต่างๆ
ของบริษัท ตลอดจนให้มีอำนาจในการตกลงเงื่อนไขและลงลายมือชื่อในสัญญาต่างๆ
และเอกสารที่เกี่ยวข้อง

6. พิจารณา วินิจฉัย การกู้เงิน/คืนเงินกู้ การออกหุ้นกู้ของบริษัททั้งหมด ทุกวงเงิน
เพื่อใช้เป็นเงินทุน หมุนเวียนของกิจการ และสรุปผล เพื่อส่งให้คณะกรรมการบริษัทพิจารณาอนุมัติ

7. พิจารณาอนุมัติการให้กู้ยืม / ยกเลิกการให้กู้ยืม ภายในวงเงินที่คณะกรรมการบริษัทกำหนด
สำหรับวงเงินที่เกินอำนาจให้พิจารณาวินิจฉัยและสรุปผล เพื่อส่งให้คณะกรรมการบริษัทพิจารณาอนุมัติ

- 32 -

8. พิจารณาอนุมัติการซื้อ / ยกเลิก / ขายทรัพย์สิน เงินลงทุน ค่าใช้จ่ายต่างๆ
ภายในวงเงินที่คณะกรรมการบริษัทกำหนด สำหรับวงเงินที่เกินอำนาจให้พิจารณาวินิจฉัยและสรุปผล
เพื่อส่งให้คณะกรรมการบริษัทพิจารณาอนุมัติ เช่น ทำสัญญาเกี่ยวกับการให้เช่า
ให้เช่าช่วงสังหาริมทรัพย์และอสังหาริมทรัพย์ต่างๆ รวมทั้งจดทะเบียนสิทธิการให้เช่า
และ/หรือการให้เช่าช่วง และจดทะเบียนยกเลิกสิทธิการเช่า และ/หรือการเช่าช่วงต่างๆ
ทุกประเภทกับบุคคล บริษัท ห้างร้าน หน่วยงานราชการ รัฐวิสาหกิจ นิติบุคคลต่างๆ
ตามวัตถุประสงค์ และระเบียบต่างๆ ของบริษัท
ตลอดจนให้มีอำนาจในการตกลงเงื่อนไขและลงลายมือชื่อในสัญญาต่างๆ และเอกสารที่เกี่ยวข้อง

9. พิจารณา วินิจฉัย การเข้าค้ำประกัน / ยกเลิกการค้ำประกัน การรับผิดชอบ /
ยกเลิกความรับผิดชอบต่อบุคคล / บริษัท ภายในวงเงินที่คณะกรรมการบริษัทกำหนด
สำหรับวงเงินที่เกินอำนาจให้พิจารณาวินิจฉัยและสรุปผล เพื่อส่งให้คณะกรรมการบริษัทพิจารณาอนุมัติ

10. พิจารณาอนุมัตินโยบายการลงทุนในเงินลงทุนบริษัทต่างๆ
ภายในวงเงินที่คณะกรรมการบริษัทกำหนด สำหรับวงเงินที่เกินอำนาจให้พิจารณาวินิจฉัยและสรุปผล
เพื่อส่งให้คณะกรรมการบริษัทพิจารณาอนุมัติ

11. อนุมัติการเปิด / ปิด บัญชีธนาคาร

12. อนุมัติการได้รับ / ยกเลิก วงเงินสินเชื่อจากธนาคาร

13. เปลี่ยนแปลงสิทธิเซ็นสั่งจ่าย อนุมัติใบเบิกสินค้าและใบยืมสินค้า

14. อนุมัติการปรับสภาพราคาและ / หรือการทำลายสินค้าคงเหลือที่เสื่อมสภาพ และ/หรือ ล้าสมัย

15. รับผิดชอบในการกำหนดนโยบายการตลาด

16. รับผิดชอบงานทางด้านบริหารการขาย ร้านค้า การติดตามหนี้
การจดจำนองหลักทรัพย์เพื่อประกัน การขาย

17. รับผิดชอบงานทางด้านการบริหารงานบุคคล เช่น รับพนักงานเข้า ปลดพนักงานออก
และมีอำนาจลงโทษ หรือให้คุณกับพนักงาน โยกย้ายตำแหน่ง หน้าที่การงานของพนักงาน
และมีอำนาจบังคับบัญชาพนักงาน ออกคำสั่งให้พนักงานปฏิบัติ
รวมทั้งทำสัญญาเกี่ยวกับการจ้างแรงงานกับบุคคลต่างๆ และให้มีอำนาจในการตกลงเงื่อนไข
และลงลายมือชื่อในเอกสาร และสัญญาต่างๆ ที่เกี่ยวข้องกับการบริหารงานบุคคล กับกรมแรงงาน
หน่วยงานประกันสังคม หน่วยงานราชการ รัฐวิสาหกิจต่างๆ ตามวัตถุประสงค์ และระเบียบต่างๆ
ของบริษัท

18. แต่งตั้ง ถอดถอน โยกย้าย พิจารณาความดีความชอบ
ตลอดจนกำหนดค่าตอบแทนและสวัสดิการแก่พนักงานในตำแหน่งบริหารระดับต่างๆ

19. ร้องทุกข์ต่อพนักงานสอบสวน กล่าวหาผู้กระทำความผิดต่อบริษัท เพื่อให้ดำเนินคดีอาญา
    และแต่งตั้ง

ตัวแทนช่วง เพื่อการดังกล่าวนี้ ทั้งมีอำนาจถอนคำร้องทุกข์
และตกลงประนีประนอมยอมความและรับเงินแทนบริษัท แต่งตั้งทนายว่าความ เพื่อฟ้อง
หรือยื่นคำให้การต่อศาลทุกศาล เพื่อดำเนินคดีแทนบริษัทจนกว่าคดีถึงที่สุด

20. อื่นๆ ตามที่คณะกรรมการบริษัทมอบหมาย

โดยกำหนดเงื่อนไขการรับมอบอำนาจกระทำการแทนบริษัท ดังนี้

1. กรรมการบริหารลงนามร่วมกัน 2 ท่าน ภายในวงเงิน 5 แสนบาท

2. กรรมการบริหารลงนามร่วมกับกรรมการบริษัทผู้มีอำนาจกระทำการแทนบริษัทอีก 1 ท่าน ภายใน
วงเงิน 1 ล้านบาท

- 33 -

3. หากธุรกรรมที่ทำมีจำนวนเงินเกินจากวงเงินที่กำหนดตามข้อ 1 และข้อ 2 ข้างต้น
ธุรกรรมนั้นจะต้องได้รับอนุมัติจากที่ประชุมคณะกรรมการบริหาร ภายในวงเงินที่บริษัทกำหนดไว้ 50
ล้านบาท

4. ส่วนที่เกินกว่า 50 ล้านบาท ให้ผ่านการอนุมัติจากที่ประชุมคณะกรรมการบริษัท

5. กรณีที่เป็นรายการเร่งด่วน และไม่อาจจะอนุมัติตามขั้นตอนที่กำหนดได้
ให้กรรมการบริหารและเป็นกรรมการบริษัท 2 ท่าน ร่วมกันพิจารณาอนุมัติ
และดำเนินการไปก่อนแล้วค่อยนำเรื่องขอสัตยาบันจากที่ประชุมคณะกรรมการบริษัท /
คณะกรรมการบริหาร ตามวงเงินอนุมัติอีกครั้ง

6. กฎเกณฑ์นี้ให้พิจารณาทบทวนใหม่ทุกปี โดยกำหนดให้มีนายทะเบียนควบคุมดูแล คือ
กรรมการเลขานุการ - คุณดารณี มานะวาณิชเจริญ

ค. อำนาจหน้าที่ของคณะกรรมการตรวจสอบ

1. ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2. ดูแลให้บริษัทมีระบบการควบคุมภายในและการตรวจสอบภายในที่เหมาะสม และมีประสิทธิภาพ

3. พิจารณา คัดเลือก และเสนอแต่งตั้งผู้สอบบัญชีของบริษัท พร้อมกำหนดค่าตอบแทนที่สมควร

4. แต่งตั้งคณะกรรมการบริหารความเสี่ยงและติดตามตรวจสอบการทำงานของคณะกรรมการ

บริหารความเสี่ยง

5. ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

  6. ดูแลเพื่อไม่ให้เกิดความขัดแย้งทางผลประโยชน์

  7. พิจารณาอนุมัติการเข้าทำรายการกับบุคคลที่เข้าข่ายรายการที่เกี่ยวโยง

8.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปี

ของบริษัท ซึ่งรายงานดังกล่าวต้องลงนามโดยประธานคณะกรรมการตรวจสอบ

9. ปฏิบัติการอื่นใดตามที่คณะกรรมการของบริษัทมอบหมาย

 ง. อำนาจหน้าที่ของคณะกรรมการกำหนดค่าตอบแทน

1. เสนอนโยบายและหลักเกณฑ์ การจ่ายค่าตอบแทนสำหรับกรรมการบริษัทและผู้บริหารระดับสูง

2. พิจารณากำหนดค่าตอบแทนประจำปีของกรรมการบริษัทเสนอต่อคณะกรรมการบริษัท
และที่ประชุมผู้ถือหุ้น

  จ. อำนาจหน้าที่ของคณะกรรมการสรรหา

ทำหน้าที่สรรหาคัดเลือกและพิจารณากลั่นกรองผู้ที่จะเสนอแต่งตั้งเข้าดำรงตำแหน่งกรรมการบริษัท
เพื่อเสนอต่อคณะกรรมการบริษัท และที่ประชุมผู้ถือหุ้น

  ฉ. อำนาจหน้าที่ของคณะกรรมการบริหารความเสี่ยง

1. กำหนดนโยบาย เป้าหมาย และวางแผนจัดระบบการบริหารความเสี่ยงของบริษัท
ให้เกิดความชัดเจนต่อเนื่อง และรายงานต่อคณะกรรมการตรวจสอบ

2. สนับสนุนผลักดันให้เกิดความร่วมมือในการบริหารความเสี่ยงทุกระดับในองค์กร

3. ดูแลให้บริษัทมีการบริหารความเสี่ยงที่เหมาะสมและมีประสิทธิภาพ

- 34 -

4. พัฒนาระบบการจัดการบริหารความเสี่ยงทั้งองค์กรให้มีประสิทธิภาพอย่างต่อเนื่อง

5. อื่นๆ ตามที่คณะกรรมการบริษัทมอบหมาย

  ช. อำนาจหน้าที่ของฝ่ายจัดการ

คณะกรรมการบริษัท กำหนดบทบาท หน้าที่ ความรับผิดชอบ ของฝ่ายจัดการ ดังนี้

1. ดำเนินการและ / หรือ บริหารงานประจำวันของบริษัทให้เป็นไปตามนโยบาย แผนงาน
เป้าหมาย ข้อบังคับ และระเบียบบริษัท

2. ดำเนินการบริหารงานให้เป็นไปตามมติที่ประชุมคณะกรรมการบริหาร และคณะกรรมการบริษัท
ด้วยงบประมาณที่ได้รับอนุมัติอย่างเคร่งครัด ซื่อสัตย์ สุจริต และระมัดระวัง
รักษาผลประโยชน์ของบริษัท และ

ผู้ถือหุ้นอย่างดีที่สุด

3. ดำเนินกิจการงานต่างๆ ของบริษัท ให้เป็นไปตามหลักการกำกับดูแลกิจการที่ดี
ที่คณะกรรมการบริษัทได้กำหนดไว้เป็นแนวทางปฏิบัติ

4. รายงานผลงาน ความก้าวหน้าจากการดำเนินงานตามมติที่ประชุม
และผลการดำเนินงานของบริษัทที่สำคัญต่อคณะกรรมการบริษัทอย่างต่อเนื่องเป็นประจำทุกเดือน

5. อื่นๆ ตามที่คณะกรรมการบริษัท และคณะกรรมการบริหารมอบหมาย

(2) การสรรหากรรมการและผู้บริหาร

คณะกรรมการสรรหาคัดเลือกพิจารณาบุคคลที่เหมาะสมที่จะเสนอเข้าดำรงตำแหน่งกรรมการที่ว่างลง
เสนอต่อคณะกรรมการบริษัท เพื่อพิจารณานำเสนอต่อที่ประชุมผู้ถือหุ้น
เว้นแต่กรณีที่มิใช่เป็นการออกตามวาระ

คณะกรรมการสรรหาอาจพิจารณาแต่งตั้งบุคคลเข้าเป็นกรรมการบริษัทในตำแหน่งที่ว่างลง
ตามข้อบังคับของบริษัท และนำเสนอคณะกรรมการบริษัท

1.  องค์ประกอบและการแต่งตั้งคณะกรรมการบริษัท

ตามข้อบังคับบริษัท หมวดที่ 3 คณะกรรมการ ข้อ 19
กำหนดให้บริษัทมีคณะกรรมการของบริษัทได้ไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร

วิธีการแต่งตั้งคณะกรรมการบริษัท

ตามข้อบังคับบริษัท หมวดที่ 3 คณะกรรมการ ข้อ 21
กำหนดให้กรรมการบริษัทให้ที่ประชุมผู้ถือหุ้นเลือกตั้งตามหลักเกณฑ์ และวิธีการดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคน

เป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

- 35 -

3.
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนน

เสียงเท่ากัน เกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
ให้ประธานเป็นผู้ออกเสียงชี้ขาด

  วิธีการถอดถอน

  - การออกตามวาระ

ตามข้อบังคับบริษัท หมวดที่ 3 คณะกรรมการ ข้อ 22 กำหนดให้ในการประชุมสามัญประจำปีทุกครั้ง
ให้กรรมการออกจากตำแหน่งเป็นจำนวนหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น ให้จับฉลากกันว่า
ผู้ใดจะออก ส่วนปีหลังๆ ต่อไปให้กรรมการคนที่อยู่ในตำแหน่งนานที่สุดนั้น เป็นผู้ออกจากตำแหน่ง

- การออกนอกจากวาระ

1. ตามข้อบังคับบริษัท หมวดที่ 3 คณะกรรมการ ข้อ 23 กำหนดให้กรรมการพ้นจากตำแหน่ง
(นอกจากการพ้นตำแหน่งตามวาระข้อ 22) ดังนี้

(1) ตาย

(2) ลาออก

(3) ขาดคุณสมบัติ หรือมีลักษณะต้องห้ามตามกฎหมายหรือข้อบังคับนี้

(4) ที่ประชุมผู้ถือหุ้นลงมติให้ออก

(5) ศาลมีคำสั่งให้ออก

และเมื่อตำแหน่งกรรมการว่างลง (นอกจากถึงคราวออกตามวาระ)
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนตำแหน่งกรรมการที่ว่างในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่า 2 เดือน

2. ตามข้อบังคับบริษัท หมวดที่ 3 คณะกรรมการ ข้อ 26 กำหนดให้ที่ประชุมผู้ถือหุ้น
อาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่าสามในสี่ของจำนวน ผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

2.  องค์ประกอบและการแต่งตั้งคณะกรรมการบริหาร

คณะกรรมการบริษัทแต่งตั้งกรรมการบริษัท 4 ท่าน และผู้บริหาร 10 ท่าน
ดำรงตำแหน่งกรรมการบริหาร
เพื่อมอบหมายให้คณะกรรมการบริหารปฏิบัติการแทนคณะกรรมการบริษัท

วิธีการแต่งตั้งและถอดถอน จากที่ประชุมคณะกรรมการบริษัท

- 36 -

3.  องค์ประกอบและการแต่งตั้งคณะกรรมการตรวจสอบ

ตามประกาศตลาดหลักทรัพย์แห่งประเทศไทย เรื่อง คุณสมบัติและขอบเขตการดำเนินงานของ
คณะกรรมการตรวจสอบ ฉบับลงวันที่ 19 มกราคม 2541
กำหนดให้คณะกรรมการตรวจสอบประกอบด้วยกรรมการของบริษัท
ซึ่งคณะกรรมการของบริษัทแต่งตั้งอย่างน้อย 3 คน
เป็นกรรมการตรวจสอบและกรรมการตรวจสอบอย่างน้อย 1 คน
ต้องเป็นผู้ที่มีความรู้ด้านบัญชีหรือการเงิน

วิธีการแต่งตั้งและถอดถอน จากที่ประชุมคณะกรรมการบริษัท

4.  องค์ประกอบและการแต่งตั้งคณะกรรมการกำหนดค่าตอบแทน และคณะกรรมการสรรหา

เพื่อความถูกต้อง และปฏิบัติตามหลักการกำกับดูแลกิจการที่ดีของตลาดหลักทรัพย์แห่งประเทศไทย
คณะกรรมการบริษัทฯ ได้แต่งตั้งกรรมการบริษัท 3 ท่าน ดำรงตำแหน่งกรรมการกำหนดค่าตอบแทน
และแต่งตั้งกรรมการบริษัท 4 ท่าน ดำรงตำแหน่งกรรมการสรรหา

วิธีการแต่งตั้งและถอดถอน จากที่ประชุมคณะกรรมการบริษัท

5.  องค์ประกอบและการแต่งตั้งคณะกรรมการบริหารความเสี่ยง

เพื่อให้การบริหารความเสี่ยงของหน่วยงานต่างๆ ของบริษัทมีระบบระเบียบ มีประสิทธิภาพ
และพัฒนาอย่างต่อเนื่อง คณะกรรมการบริษัทฯ ได้แต่งตั้งกรรมการตรวจสอบ 1 ท่าน
กรรมการบริษัท 1 ท่าน และฝ่ายจัดการ 2 ท่าน ดำรงตำแหน่งกรรมการบริหารความเสี่ยง
ตามข้อเสนอแนะของคณะกรรมการตรวจสอบ
และคณะกรรมการบริหารความเสี่ยงขึ้นตรงกับคณะกรรมการตรวจสอบ

วิธีการแต่งตั้งและถอดถอน จากที่ประชุมคณะกรรมการตรวจสอบ

- 37 -

(3) ค่าตอบแทนผู้บริหาร

1.  ค่าตอบแทนที่เป็นตัวเงิน ในปี 2549 สำหรับผลการดำเนินงานปี 2548

(ก) ค่าตอบแทนกรรมการบริษัท ประกอบด้วย เงินบำเหน็จ, เบี้ยประชุม และค่าตำแหน่ง

+----------------------+---------------------------+-------------------+
| ชื่อ                   |                           | ค่าตอบแทนรวม *     |
+----------------------+---------------------------+-------------------+
| 1 ดร. สม             |   จาตุศรีพิทักษ์               | 6,322,000         |
+----------------------+---------------------------+-------------------+
| 2 ดร. บุณยสิทธิ์         |   โชควัฒนา                 | 2,272,000         |
+----------------------+---------------------------+-------------------+
| 3 ดร. บุญเกียรติ        |   โชควัฒนา                 | 2,272,000         |
+----------------------+---------------------------+-------------------+
| 4 ดร. ธีระพงษ์         |   วิกิตเศรษฐ                | 472,000           |
+----------------------+---------------------------+-------------------+
| 5 คุณอมร              |   อัศวานันท์                 | 466,000           |
+----------------------+---------------------------+-------------------+
| 6 พล.ต.อ. สมชาย      |   ประภัสภักดี                | 472,000           |
+----------------------+---------------------------+-------------------+
| 7 พล.ต.ท. อัมรินทร์     |   ลีลานุวัฒน์                 | -                 |
+----------------------+---------------------------+-------------------+
| 8 คุณมนู               |   ลีลานุวัฒน์                 | 448,000           |
+----------------------+---------------------------+-------------------+
| 9 คุณวีระ              |   เอื้ออารักษ์                | 466,000           |
+----------------------+---------------------------+-------------------+
| 10 คุณดารณี            |   มานะวาณิชเจริญ            | 1,072,000         |
+----------------------+---------------------------+-------------------+
| 11 คุณธรรมรัตน์         |   โชควัฒนา                 | 310,000           |
+----------------------+---------------------------+-------------------+
| 12 คุณสมพล            |   ชัยสิริโรจน์                | 810,000           |
+----------------------+---------------------------+-------------------+
|                      |                           | 15,382,000        |
+----------------------+---------------------------+-------------------+

หมายเหตุ : * นับตามอายุปีกรรมการที่ได้รับคัดเลือกจากที่ประชุมสามัญผู้ถือหุ้นประจำปีของบริษัท
โดยนับ

จากวันประชุมสามัญผู้ถือหุ้นอยู่ในช่วงเดือนเมษายนของทุกปี (ซึ่งไม่ตรงกับปีปฏิทิน)

# 7 เข้าเป็นกรรมการ 24 เม.ย. 2549

# 12 กรรมการออกตามวาระ 24 เม.ย. 2549

(ข) ค่าตอบแทนกรรมการบริหารและผู้บริหารสี่รายแรกรองจากผู้จัดการลงมา และผู้บริหารในระดับ

เทียบเท่ารายที่สี่ทุกราย รวม 15 ท่าน เท่ากับ 66,530,831 บาท
โดยเป็นค่าตอบแทนในรูปเงินเดือน,

เงินอุดหนุน, เบี้ยเลี้ยง, เบี้ยประชุม

2. ค่าตอบแทนอื่น

เงินกองทุนสำรองเลี้ยงชีพ

บริษัทฯ และพนักงานร่วมกันจัดตั้งกองทุนสำรองเลี้ยงชีพ ตาม พ.ร.บ. กองทุนสำรองเลี้ยงชีพ
พ.ศ. 2530 โดยจัดตั้ง ณ วันที่ 3 มิถุนายน 2539 ทะเบียนเลขที่ 41/2539
และมอบหมายให้ผู้จัดการรับอนุญาตเป็นผู้จัดการกองทุนนี้
โดยหักจากเงินเดือนพนักงานส่วนหนึ่งและบริษัทฯ จ่ายสมทบส่วนหนึ่ง
และจะจ่ายให้พนักงานในกรณีที่ออกจากงานตามระเบียบการที่กำหนด

- 38 -

การถือหุ้นของกรรมการและผู้บริหารในบริษัทและบริษัทในเครือ

- จำนวนหุ้นของกรรมการและผู้บริหารในบริษัทเพิ่มขึ้น/ลดลงในปีที่ผ่านมา

  ---------------- ---------------- ------------ -- ------------ -- ---------- --
                                                    ณ 31 ธันวาคม     เพิ่ม(ลด)    

                                    * 2549          * 2548                     

  ดร. สม           จาตุศรีพิทักษ์        10,680          10,680          -          

  ดร. บุณยสิทธิ์       โชควัฒนา          6,486,740       6,486,740       -          

  ดร. บุญเกียรติ      โชควัฒนา          3,429,120       3,428,720       400        

  ดร. ธีระพงษ์       วิกิตเศรษฐ         -               -               -          

  คุณอมร            อัศวานันท์          -               -               -          

  พล.ต.อ. สมชาย    ประภัสภักดี         -               -               -          

  พล.ต.ท. อัมรินทร์   เนียมสกุล          -               -               -          

  คุณมนู             ลีลานุวัฒน์          1,075,280       1,075,280       -          

  คุณดารณี           มานะวาณิชเจริญ     617,030         617,030         -          

  คุณวีระ            เอื้ออารักษ์         612,320         612,320         -          

  คุณธรรมรัตน์        โชควัฒนา          318,670         318,670         -          

  คุณสมพล           ชัยสิริโรจน์         63,340          63,340          -          

  คุณประพันธ์         จึงพัฒนาพงษ์        -               -               -          

  คุณอำนวย          บำรุงวงศ์ทอง       143,050         123,050         20,000     

  คุณจินตนา          เฉลิมชัยกิจ         14,640          14,640          -          

  คุณพิสมัย           ชุนมนุ             21,150          21,150          -          

  คุณสมคิด           จักรวาฬนรสิงห์      99,050          99,050          -          

  คุณนงลักษณ์         เตชะบุญเอนก       -               -               -          

  ดร. เพ็ญนภา       ธนสารศิลป์         16,100          16,100          -          

  คุณชุมาพันธ์         วิเชียรเกื้อ         2,840           2,840           -          

  คุณไพโรจน์         หิรัญวงศ์สว่าง       6,470           6,470           -          

  คุณอนุวัตร          อารีกุล            7,060           7,060           -          

  รวม                               12,923,540      12,903,140      20,400     
  ---------------- ---------------- ------------ -- ------------ -- ---------- --

หมายเหตุ : * รวมการถือหุ้นของคู่สมรสและบุตรที่ยังไม่บรรลุนิติภาวะ

- การถือหุ้นของกรรมการในบริษัทในเครือ

- ไม่มี -

- 39 -

(4) การกำกับดูแลกิจการ

คณะกรรมการบริษัทให้ความสำคัญต่อการสร้างระบบการกำกับดูแลกิจการที่ดี
เพื่อให้การดำเนินธุรกิจของบริษัท เป็นไปอย่างโปร่งใส มีประสิทธิภาพ มั่นคง เจริญเติบโต
และเป็นธรรมต่อผู้มีส่วนเกี่ยวข้องทุกฝ่าย ตลอดจนเพิ่มมูลค่าทางเศรษฐกิจ
และความมั่งคั่งอย่างยั่งยืนแก่ผู้ถือหุ้น
โดยมีนโยบายในการบริหารงานตามหลักการกำกับดูแลกิจการที่ดีของตลาดหลักทรัพย์แห่งประเทศไทย
บนพื้นฐานของเศรษฐกิจพอเพียง คือ ความพอประมาณ ความมีเหตุผล และการมีภูมิคุ้มกันที่ดี
โดยอาศัยองค์ความรู้ ความรอบคอบ และความระมัดระวังมาใช้ในการวางแผนและการดำเนินงาน
ขณะเดียวกันได้เสริมสร้างผู้บริหารและพนักงานทุกคนให้มีคุณธรรม ความซื่อสัตย์สุจริต ความขยัน
อดทน อดออม รู้จักแบ่งปันและใช้สติปัญญาความสามารถในการดำเนินงาน
พร้อมต่อการเปลี่ยนแปลงทางเศรษฐกิจ การเมือง วัฒนธรรมและสังคม
เพื่อประโยชน์สุขอย่างสมดุลและยั่งยืน

หลักการกำกับดูแลกิจการที่ดีของบริษัท ได้ผ่านการเห็นชอบจากคณะกรรมการบริษัท ครั้งที่ 9/2545
เมื่อวันที่ 27 ธันวาคม 2545 ประกอบด้วยนโยบายในการกำกับดูแลกิจการ จริยธรรมธุรกิจ
และจรรยาบรรณพนักงาน และได้เปิดเผยรายละเอียดใน website ของบริษัท
(http://www.icc.co.th)

สิทธิของผู้ถือหุ้น

 1. นโยบายเกี่ยวกับการกำกับดูแลกิจการ

คณะกรรมการบริษัท ตระหนักถึงความสำคัญของการกำกับดูแลกิจการที่ดี
โดยได้ดำเนินการอย่างต่อเนื่อง เพื่อเสริมสร้างให้องค์กรมีระบบที่มีประสิทธิภาพ ประสิทธิผล
โปร่งใสในการดำเนินธุรกิจ ก่อให้เกิดความเชื่อมั่น ยอมรับจากผู้ถือหุ้น ผู้ลงทุน บุคคลโดยทั่วไป
อันนำมาซึ่งความเจริญก้าวหน้า ความมั่นคงแก่กิจการ เป็นประโยชน์ต่อผู้ถือหุ้น ผู้มีส่วนได้เสีย
และสังคมโดยส่วนรวม ตลอดจนเป็นการเสริมสร้างความก้าวหน้าแก่พนักงาน
จึงได้กำหนดนโยบายการกำกับดูแลกิจการไว้ ดังนี้

1. ดำเนินการให้โครงสร้างการจัดการของบริษัท
มีการกำหนดขอบเขตอำนาจหน้าที่และความรับผิดชอบของคณะกรรมการแต่ละชุดและผู้บริหารอย่างชัดเจน

  2. ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง
  และมีการประเมิน กำหนด
  วางมาตรการในการป้องกันและจัดการความเสี่ยงให้อยู่ในระดับที่เหมาะสม

  3. ดำเนินการให้เชื่อมั่นได้ว่ากระบวนการต่างๆ ของบริษัท
  เป็นไปอย่างมีประสิทธิภาพและประสิทธิผล
  ภายใต้หลักการการถ่วงดุลอำนาจที่โปร่งใสและตรวจสอบได้

4. ดำเนินการกับความขัดแย้งทางผลประโยชน์ด้วยความรอบคอบและมีเหตุมีผล
โดยยึดถือประโยชน์ของบริษัทเป็นที่ตั้ง ด้วยการจัดวางระบบการปฏิบัติงานที่โปร่งใส

5. ดำเนินการให้มีการเปิดเผยข้อมูลอย่างถูกต้อง ครบถ้วน
ตราบเท่าที่ไม่กระทบต่อประโยชน์อันชอบธรรมของบริษัท

6. มุ่งมั่นสู่ความเป็นเลิศในการดำเนินธุรกิจ
โดยยึดมั่นในการสร้างความพึงพอใจให้แก่ลูกค้าด้วยการรับฟัง และ ทบทวนตนเอง
เพื่อสร้างสรรค์สิ่งที่ดีที่สุดอยู่เสมอ

- 40 -

7. ปลูกฝังคุณธรรม สร้างจิตสำนึกอันดีงาม พัฒนาศักยภาพให้พนักงานเจริญก้าวหน้าไปพร้อมกับบริษัท

8.
ตระหนักและเคารพในสิทธิแห่งความเป็นเจ้าของของผู้ถือหุ้นรวมตลอดถึงสิทธิของผู้มีส่วนเกี่ยวข้องแต่ละราย
และปฏิบัติต่อบุคคลเหล่านั้นด้วยความเท่าเทียมกัน

9.  ดำเนินการโดยคำนึงถึงความรับผิดชอบที่มีต่อผู้ถือหุ้น ผู้มีส่วนเกี่ยวข้อง
    และต่อสังคมโดยส่วนรวม

10. ดำเนินการโดยตระหนักถึงความรับผิดชอบต่อชุมชน สังคมและสิ่งแวดล้อม

2. บริษัทฯ ตระหนักถึงหน้าที่ในการดูแลและคุ้มครองให้ผู้ถือหุ้นทุกรายได้รับสิทธิขั้นพื้นฐาน
โดยคำนึงถึงสิทธิผู้ถือหุ้น ส่งเสริมการใช้สิทธิ และไม่ละเมิดสิทธิ

3. บริษัทฯ ให้ความเคารพต่อสิทธิแห่งความเป็นเจ้าของของผู้ถือหุ้น
โดยปฏิบัติต่อผู้ถือหุ้นทุกรายอย่างเท่าเทียมกัน ผู้ถือหุ้นทุกรายมีสิทธิและความเท่าเทียมกัน

4. สิทธิในความเป็นเจ้าของหุ้นและการโอนหุ้น

5. สิทธิในการรับทราบข้อมูล ผลการดำเนินงาน
นโยบายการบริหารงานอย่างสม่ำเสมอและทันเวลา
รวมถึงการรับทราบข้อมูลการทำรายการที่เกี่ยวโยงกันและข้อมูลที่จำเป็นต่อการตัดสินใจของผู้ถือหุ้น
โดยเผยแพร่ทั้งภาษาไทยและภาษาอังกฤษผ่านช่องทางของตลาดหลักทรัพย์แห่งประเทศไทย และ
website ของบริษัท (http://www.icc.co.th)

6. สิทธิในการเข้าร่วมประชุมผู้ถือหุ้นซึ่งปกติจัดให้มีปีละ 1 ครั้ง ในวัน เวลา
และสถานที่ที่เหมาะสม บริษัทฯ
ได้ส่งหนังสือนัดประชุมพร้อมเอกสารข้อมูลประกอบการประชุมที่มีรายละเอียดเพียงพอ
ซึ่งมีทั้งข้อเท็จจริงและเหตุผลรวมทั้งความเห็นของคณะกรรมการบริษัทในทุกวาระ
เพื่อให้ผู้ถือหุ้นได้พิจารณาล่วงหน้าไม่น้อยกว่า 7 วัน การลงทะเบียนเข้าประชุมเป็นไปโดยสะดวก
สามารถลงทะเบียนล่วงหน้าก่อนการประชุมไม่น้อยกว่า 2 ชั่วโมง และ

ให้สิทธิผู้ถือหุ้นที่เข้าร่วมประชุมภายหลังที่ได้เริ่มประชุมไปแล้ว
มีสิทธิในการออกเสียงลงคะแนนในวาระที่เหลืออยู่ และยังไม่ได้มีการลงมติ
และนับเป็นองค์ประชุมตั้งแต่วาระที่ใช้สิทธิในการออกเสียงเป็นต้นไป

7. บริษัทฯ จัดประชุมผู้ถือหุ้นในวัน เวลา และสถานที่ที่เหมาะสม สะดวก
และไม่เป็นอุปสรรคในการเข้าร่วมประชุมของผู้ถือหุ้น โดยจัดประชุม ณ โรงแรมมณเฑียร
ริเวอร์ไซค์ เป็นประจำทุกปี เพื่อให้ผู้ถือหุ้นไม่สับสน พร้อมทั้งแนบแผนที่สถานที่ประชุมที่มีความชัดเจน
เข้าใจง่าย ไปกับหนังสือนัดประชุมผู้ถือหุ้น
และแจ้งกำหนดวาระและรายละเอียดเกี่ยวกับการประชุมผู้ถือหุ้นทั้งภาษาไทยและภาษาอังกฤษ
ผ่านทาง Website ของบริษัทล่วงหน้าก่อนการประชุมไม่น้อยกว่า 30 วัน

8. เพิ่มช่องทางการเผยแพร่หนังสือนัดประชุมผู้ถือหุ้น
และเอกสารประกอบการประชุมผู้ถือหุ้นล่วงหน้าก่อนจัดส่งให้กับผู้ถือหุ้นใน website ของบริษัท
(http://www.icc.co.th) เพื่อให้ผู้ถือหุ้นมีเวลาพิจารณามากยิ่งขึ้น
อีกทั้งลงประกาศโฆษณาหนังสือนัดประชุมในหนังสือพิมพ์ไทย ติดต่อกัน 3 วัน
ก่อนวันประชุมไม่น้อยกว่า 3 วัน และสามารถทราบรายชื่อผู้ถือหุ้น 10 อันดับแรกของบริษัท ณ
วันปิดสมุดทะเบียนผู้ถือหุ้น เพื่อประชุมสามัญประจำปีได้ก่อนวันประชุมผ่านทาง website ของบริษัท
นอกจากนี้ผู้ถือหุ้นสามารถ Download หนังสือมอบฉันทะที่

- 41 -

ได้จัดทำ และปฏิบัติตามประกาศของกระทรวงพาณิชย์ซึ่งมี 3 แบบ คือแบบ ก. แบบ ข. และแบบ
ค. โดยสามารถเลือกหนังสือมอบฉันทะแบบใดแบบหนึ่ง

9. บริษัทฯ เปิดโอกาสให้ผู้ถือหุ้นสามารถมอบฉันทะให้ผู้อื่นมาประชุมแทน
โดยมอบฉันทะให้บุคคลใดบุคคลหนึ่ง หรือกรรมการอิสระของบริษัท เข้าประชุมแทน
เพื่อเป็นตัวแทนรักษาสิทธิของตนได้

10. บริษัทฯ ได้อำนวยความสะดวกให้ผู้ถือหุ้นอย่างเท่าเทียมกันทุกราย
โดยก่อนเริ่มการประชุมได้ชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ลงมติในแต่ละวาระตามข้อบังคับของบริษัท
และเปิดโอกาสให้ผู้ถือหุ้นที่เข้าร่วมประชุมทุกรายซักถามแสดงความคิดเห็น ข้อเสนอแนะ ได้ทุกวาระ
ตอบข้อซักถามอย่างชัดเจน ตรงประเด็น และสรุปผลการลงมติจากการนับคะแนนเสียงในทุกวาระ
ทั้งเห็นด้วย ไม่เห็นด้วย และงดออกเสียง พร้อมทั้งมีการบันทึกรายงานการประชุมอย่างถูกต้อง
ครบถ้วน และบันทึกคำถามและคำตอบไว้ในรายงานการประชุม
ซึ่งในปีที่ผ่านมากรรมการผู้อำนวยการบริษัทได้เปิดโอกาสให้ผู้ถือหุ้นซักถาม
แต่ไม่มีผู้ถือหุ้นท่านใดซักถาม
ซึ่งรายงานการประชุมดังกล่าวได้ส่งให้ตลาดหลักทรัพย์แห่งประเทศไทยภายใน 14
วันนับจากวันประชุมผู้ถือหุ้นและได้เผยแพร่ผ่าน Website ของบริษัทด้วย

11. ในการตรวจนับคะแนนในแต่ละวาระ มีเจ้าหน้าที่ของบริษัท วีระลอว์ ออฟฟิส จำกัด
ซึ่งเป็นที่ปรึกษา กฏหมายของบริษัทร่วมตรวจนับคะแนนเสียง
และตรวจสอบการลงคะแนนเสียงในทุกวาระ เพื่อความโปร่งใส
ถูกต้องตามกฏหมายและข้อบังคับของบริษัท และมีผู้สอบบัญชีของบริษัทคอยสังเกตุการณ์ร่วมอยู่ด้วย

12. คณะกรรมการบริษัทฯ ให้ความสำคัญต่อการประชุมผู้ถือหุ้น
โดยถือเป็นหน้าที่ที่จะต้องเข้าร่วมประชุมทุกครั้ง

ในการประชุมสามัญผู้ถือหุ้นครั้งที่ 41 ประจำปี 2549 เมื่อวันที่ 24 เมษายน 2549
กรรมการบริษัทเข้าร่วมประชุมครบ 11 ท่าน ซึ่งรวมประธานกรรมการบริษัท
คณะกรรมการตรวจสอบ คณะกรรมการกำหนดค่าตอบแทน คณะกรรมการสรรหา
กรรมการผู้อำนวยการ และผู้อำนวยการฝ่ายต่างๆ และมีผู้สอบบัญชีของบริษัทเข้าร่วมประชุมด้วย

2.  การปฏิบัติต่อผู้ถือหุ้นอย่างเท่าเทียมกัน

บริษัทฯ ให้ความเคารพต่อสิทธิแห่งความเป็นเจ้าของของผู้ถือหุ้น
โดยปฏิบัติต่อผู้ถือหุ้นทุกรายอย่างเท่าเทียมกัน
ให้สิทธิออกเสียงแก่ผู้ถือหุ้นตามจำนวนหุ้นที่ถืออย่างเท่าเทียมกัน
ผู้ถือหุ้นได้รับความยุติธรรมและการอำนวยความสะดวกอย่างเพียงพอ

ในการประชุมผู้ถือหุ้นบริษัทฯ
ได้จัดส่งหนังสือนัดประชุมพร้อมเอกสารประกอบการประชุมล่วงหน้าก่อนวันประชุมไม่น้อยกว่า 7 วัน
ประกอบด้วยรายละเอียดวาระการประชุม รายงานประจำปี งบการเงิน และหนังสือมอบฉันทะ
ข้อมูลเกี่ยวกับบุคคลที่เสนอแต่งตั้งเป็นกรรมการและแผนที่สถานที่จัดประชุม ซึ่งมีข้อมูลครบถ้วน
เพียงพอให้ผู้ถือหุ้นใช้ประกอบการตัดสินใจลงคะแนนเสียงในแต่ละวาระ

กรณีที่ผู้ถือหุ้นประสงค์จะมอบฉันทะให้ผู้อื่นมาประชุมแทน สามารถเลือกมอบฉันทะให้บุคคลใดบุคคลหนึ่ง
หรือกรรมการอิสระของบริษัทเข้าประชุมแทนได้
โดยใช้หนังสือมอบฉันทะรูปแบบที่ผู้ถือหุ้นกำหนดทิศทางการลงคะแนนได้ (แบบ ข)

- 42 -

บริษัทฯ อำนวยความสะดวกในการลงทะเบียนและเข้าร่วมประชุม
โดยมีอากรแสตมป์สำหรับติดหนังสือมอบฉันทะไว้บริการผู้ถือหุ้น กรณีผู้ถือหุ้นมอบฉันทะ

ในการประชุมประธานในที่ประชุมจะเปิดโอกาสให้ผู้ถือหุ้นสอบถาม
และแสดงความคิดเห็นได้อย่างเต็มที่ในทุกวาระ โดยมีการจดบันทึกประเด็นที่สอบถาม
คำตอบและข้อคิดเห็นที่สำคัญไว้ในรายงานการประชุม
และมีช่องทางในการเผยแพร่รายงานการประชุมผู้ถือหุ้นทั้งภาษาไทยและภาษาอังกฤษผ่านทาง
website ของบริษัท (http://www.icc.co.th) โดยไม่ต้องรอถึงการประชุมครั้งต่อไป

ในการประชุมไม่มีการพิจารณาวาระอื่นนอกเหนือจากที่ได้กำหนดไว้ในหนังสือนัดประชุมผู้ถือหุ้น

นอกจากนี้ บริษัทฯ มีมาตรการควบคุมดูแลการทำรายการระหว่างกัน
รวมทั้งมีการเปิดเผยข้อมูลที่เพียงพอครบถ้วน และโปร่งใส

บริษัทฯ มีมาตรการดูแลเรื่องการใช้ข้อมูลภายใน โดยกำหนดไว้ในจรรยาบรรณพนักงาน
ห้ามมิให้ผู้บริหารและพนักงานซึ่งอยู่ในหน่วยงานที่รับทราบข้อมูลภายใน
ทำการซื้อขายหลักทรัพย์ของบริษัทช่วง 1 เดือน ก่อนการเปิดเผยงบการเงินแก่สาธารณชน
ยกเว้นการซื้อขายตามธุรกรรมตามปกติ ซึ่งไม่เกี่ยวเนื่องจากข้อมูลภายในดังกล่าว

นอกจากนั้นในการประชุมคณะกรรมการบริษัททุกครั้งจะมีวาระเรื่องการถือครองหลักทรัพย์ของกรรมการบริษัท
หากมีการซื้อขายหลักทรัพย์ของบริษัทจะต้องแจ้งให้บริษัทและกลต. ทราบทุกครั้ง
ตามกฏเกณฑ์ของกลต.

3. บทบาทของผู้มีส่วนได้เสีย

บริษัทฯ เคารพต่อสิทธิของผู้มีส่วนได้เสียกลุ่มต่าง ๆ
และได้กำหนดเป็นแนวปฏิบัติไว้ในจรรยาบรรณของบริษัท
เพื่อให้เกิดความมั่นใจว่าสิทธิตามกฎหมายที่เกี่ยวข้องของผู้มีส่วนได้เสียจะได้รับการดูแลอย่างเป็นธรรม
ทุกฝ่าย

ผู้ถือหุ้น

บริษัทฯ มุ่งมั่นในอันที่จะพัฒนากิจการของบริษัทให้เจริญก้าวหน้า มีความมั่นคง
สามารถสร้างผลตอบแทน

แก่ผู้ถือหุ้นได้อย่างเหมาะสม
ปกป้องผลประโยชน์และดูแลทรัพย์สินของบริษัทเสมือนวิญญูชนพึงรักษาทรัพย์สินของตนเอง
รายงานผลการดำเนินงานที่ถูกต้อง ครบถ้วน ตามความเป็นจริงอย่างสม่ำเสมอ
ขจัดความขัดแย้งทางผลประโยชน์อย่างรอบคอบ ด้วยความมีเหตุมีผล เปิดเผยข้อมูลอย่างครบถ้วน
มีการจ่ายเงินปันผลอย่างเหมาะสมและสม่ำเสมอ

ลูกค้า

บริษัทฯ ดำเนินธุรกิจโดยยึดถือความซื่อสัตย์ ยุติธรรมให้ข้อมูลที่ถูกต้องแก่ลูกค้า
คำร้องเรียนของลูกค้าพึงได้รับการเอาใจใส่และดำเนินการอย่างเป็นธรรม
เพื่อสนองตอบความต้องการของลูกค้าอย่างรวดเร็ว
พัฒนาสินค้าและบริการให้ตรงตามความต้องการของลูกค้า คิดค้นนวัตกรรมใหม่ ๆ
เพื่อเพิ่มคุณค่าให้แก่สินค้าและบริการอย่างต่อเนื่อง รวมถึงรักษาความลับทางการค้าของลูกค้า

พนักงาน

พนักงานเป็นทรัพยากรที่มีค่าและเป็นหัวใจสำคัญที่จะนำพาองค์กรไปสู่ความสำเร็จ บริษัทฯ
จึงมุ่งส่งเสริม ฝึกฝน อบรม และพัฒนาความรู้ความสามารถของพนักงานอย่างทั่วถึง
สร้างความมั่นคงในอาชีพ และให้โอกาสในการเจริญก้าวหน้าตามศักยภาพของแต่ละคน
รวมถึงให้พนักงานมีส่วนร่วมในการกำหนดทิศทางการดำเนินงาน และ

- 43 -

พัฒนาบริษัท ปฏิบัติต่อพนักงานโดยเคารพต่อศักดิ์ศรีความเป็นมนุษย์ และสิทธิพื้นฐานของมนุษยชน
ให้ผลตอบแทนด้วยความเป็นธรรม เหมาะสมกับความรู้ ความสามารถ ความรับผิดชอบ
และผลการปฏิบัติงานของพนักงานแต่ละคน ดูแลรักษาสภาพแวดล้อมในการทำงาน
โดยคำนึงถึงความปลอดภัยต่อชีวิต สุขภาพ และทรัพย์สินของพนักงาน โดยจัดให้มีสวัสดิการต่างๆ
ดังนี้

  - ห้องพยาบาลของบริษัท

- Sport Club สำหรับออกกำลังกาย สนามเทนนิส สนามแบตมินตัน ปิงปอง พร้อมห้อง Fitness
ซึ่งมี อุปกรณ์ครบครัน และสระว่ายน้ำมาตรฐาน

- ชมรมกีฬา ส่งเสริมให้พนักงานมีสุขภาพที่แข็งแรง อาทิเช่น

- ชมรมฟุตซอล

- ชมรมแบตมินตัน

- ชมรมว่ายน้ำ

- ชมรมเทนนิส

- ชมรมปิงปอง

- ชมรม AROBIC และลดน้ำหนัก

- ชมรมโบว์ลิ่ง

- ชมรม Smart Jogging

- เพาะกายเพื่อสุขภาพ

- ชมรมเต้าเต๋อซิ่นซี

- Day Care สถานรับเลี้ยงบุตรพนักงาน

- หอพัก สำหรับพนักงานที่เดินทางไปปฏิบัติงานต่างจังหวัด

- ชุดฟอร์มให้กับพนักงานขายทุกผลิตภัณฑ์

- ห้องสมุดของบริษัท

- วารสาร " สายใย "
ของบริษัทเพื่อถ่ายทอดนโยบายสื่อสารข้อมูลให้พนักงานทั่วประเทศได้รับทราบ

- กองทุนสำรองเลี้ยงชีพ เพื่อการออมเงินในอนาคต

- เงินบำเหน็จเกษียณให้กับพนักงานทุกคน เมื่อเกษียณอายุการทำงาน

- โครงการเงินกู้เพื่อที่อยู่อาศัย โดยร่วมกับธนาคารอาคารสงเคราะห์และธนาคารออมสินในอัตรา

ดอกเบี้ยต่ำ

- Incentive ให้พนักงานตามผลงาน

- เงินอุดหนุน ให้พนักงานตามผลงาน

- รถรับ - ส่ง พนักงานที่เลิกงานดึก

- จัดฝึกอบรมและสัมมนาทั้งภายในและส่งอบรมภายนอกให้กับพนักงาน เพื่อส่งเสริมและพัฒนา

ความรู้ความสามารถ

- 44 -

- กิจกรรมเสริมสร้างศักยภาพและการรับรู้

- Break Through - Sales

- Marketing

  - Creative Sales Presentation Contest ( CSPC )

  - Office Presentation Contest ( OPC )

  - การจัดพิธีมอบเหรียญพนักงานที่ทำงานครบ 10, 20, 30 ปี

- สวัสดิการซื้อสินค้าราคาพิเศษ เพื่อช่วยการครองชีพของพนักงาน

- สวัสดิการพิเศษ สำหรับพนักงานที่ปฏิบัติงานใน 3 จังหวัดชายแดนภาคใต้

คู่ค้า

บริษัทฯ
ปฏิบัติให้เป็นไปตามข้อตกลงเงื่อนไขทางการค้าและให้ข้อมูลที่ถูกต้องมีการสร้างสัมพันธภาพและความเข้าใจที่ดีต่อกัน
รวมถึงแลกเปลี่ยนความรู้ ร่วมกันพัฒนาสินค้าและบริการเพื่อเพิ่มคุณค่าให้แก่สินค้าและบริการ
ไม่เรียก รับ หรือยินยอม ที่จะรับทรัพย์สิน หรือประโยชน์อื่นใด ซึ่งอยู่นอกเหนือข้อตกลงทางการค้า

เจ้าหนี้การค้า

บริษัทฯ จ่ายเงินให้กับเจ้าหนี้ตรงตาม Credit Term ที่ได้ตกลงกันไว้ล่วงหน้า
ใช้วิธีการโอนเงินผ่านธนาคาร ในระบบ Media Clearing
โดยเปิดโอกาสให้เจ้าหนี้สามารถวางบิลได้ทุกวัน กำหนดวันปิดบิลและโอนจ่ายเงินดังนี้

  วันปิดบิล วันที่โอนเงิน

-   ค่าสินค้า ทุกวันอังคาร วันพุธสัปดาห์ถัดไป

-   ค่าใช้จ่าย ทุกวันที่ 20 ของเดือน พุธที่ 2 ของเดือนถัดไป

เจ้าหนี้เงินกู้

ปัจจุบันบริษัทฯ ไม่มีเจ้าหนี้เงินกู้ใดๆ ในอดีตบริษัทฯ จ่ายชำระดอกเบี้ย
และคืนเงินต้นตรงตามกำหนดเวลากับเจ้าหนี้ตลอดมา

ลูกหนี้การค้า

บริษัทฯ กำหนดระยะเวลาที่ลูกค้าต้องชำระหนี้ไว้อย่างชัดเจน มีการติดตามการชำระหนี้
มีกิจกรรมส่งเสริม การขายเพื่อสร้างยอดขาย เช่น การโฆษณา การให้ส่วนลด การแจก
แถมสินค้าตัวอย่าง และมีนวัตกรรมใหม่ตอบสนองความต้องการของลูกค้า

การแข่งขันทางการค้า

บริษัทฯ ประพฤติปฏิบัติตามกรอบกติกาของการแข่งขันที่เป็นธรรม

สังคมและสิ่งแวดล้อม

บริษัทฯ ดำเนินธุรกิจโดยคำนึงผลกระทบต่อทรัพยากรธรรมชาติ และสิ่งแวดล้อม
มีการปลูกฝังจิตสำนึก ความรับผิดชอบต่อชุมชนและสังคมให้เกิดขึ้นในบริษัทอย่างต่อเนื่อง

- 45 -

รัฐบาล

บริษัทฯ จ่ายภาษีถูกต้อง ครบถ้วน ทันเวลา ตามข้อกำหนดของกฎหมายทั้งภาษีการค้า
ภาษีธุรกิจเฉพาะ ภาษีเงินได้หัก ณ ที่จ่าย ภาษีป้าย ภาษีโรงเรือน ภาษีศุลกากร อากรแสตมป์
ตลอดจนภาษีเงินได้นิติบุคคล

จริยธรรมธุรกิจ

บริษัทฯ ได้จัดทำจริยธรรมธุรกิจเพื่อให้กรรมการ ผู้บริหาร และพนักงานของบริษัท
ยึดถือเป็นแนวทางในการปฎิบัติต่อบริษัท ผู้ถือหุ้น ลูกค้า พนักงาน คู่ค้า เจ้าหนี้การค้า เจ้าหนี้เงินกู้
ลูกหนี้เงินกู้ คู่แข่งขันทางการค้า สังคมและสิ่งแวดล้อม

นอกจากนั้น บริษัทฯ ได้ประกาศใช้จรรยาบรรณพนักงาน
เพื่อเป็นแนวทางในการประพฤติปฏิบัติตนของผู้บริหารและพนักงาน
ในการทำหน้าที่ตามภาระกิจของบริษัทด้วยจิตสำนึกที่ดี และมีการเผยแพร่ให้กับกรรมการ ผู้บริหาร
และพนักงานทุกระดับผ่านระบบ Intranet และ website ของบริษัท

4. การเปิดเผยข้อมูลและความโปร่งใส

บริษัทฯ จัดส่งข้อมูลทางการเงินและข้อมูลที่มิใช่ข้อมูลการเงินต่อตลาดหลักทรัพย์แห่งประเทศไทย
และกลต.

ภายในระยะเวลาที่กำหนด และเปิดเผยข้อมูลอย่างถูกต้อง ครบถ้วน ทันเวลา โปร่งใส
โดยเผยแพร่ทั้งภาษาไทยและภาษาอังกฤษผ่านช่องทางของตลาดหลักทรัพย์แห่งประเทศไทย และ
website ของบริษัท (http://www.icc.co.th)

ความสัมพันธ์กับผู้ลงทุน

บริษัทฯ ให้ความสำคัญต่อการเปิดเผยข้อมูลที่มีความโปร่งใสและทั่วถึง
โดยได้เผยแพร่ข้อมูลข่าวสารต่างๆ เพื่อให้ผู้ลงทุน
และผู้ที่เกี่ยวข้องได้รับทราบโดยผ่านช่องทางและสื่อการเผยแพร่ข้อมูลต่าง ๆ ของตลาดหลักทรัพย์ฯ
และผ่านทาง website ของบริษัท (http://www.icc.co.th)
รวมถึงเผยแพร่โครงสร้างการจัดองค์กรของบริษัทฯ ผ่านทาง website ของบริษัทด้วย

ส่วนงานด้านผู้ลงทุนสัมพันธ์ บริษัทฯ ได้กำหนดหน้าที่งานให้กับกรรมการบริษัท
และเป็นผู้อำนวยการฝ่ายบัญชีการเงินและสารสนเทศ ในการให้ข้อมูล และข่าวสาร
ตามที่นักลงทุนและผู้ที่เกี่ยวข้องต้องการ
เนื่องจากงานในหน้าที่นี้สัมพันธ์กับงานด้านข้อมูลของบริษัทโดยตรง โดยสามารถติดต่อได้ที่ :

คุณดารณี มานะวาณิชเจริญ

ผู้อำนวยการฝ่ายบัญชีการเงินและสารสนเทศ

โทรศัพท์ 0-2294-0295 โทรสาร 0-2294-1154-5

E-mail: daranee@icc.co.th

นอกจากนี้บริษัทฯ ยังจัดให้มีการประชุมพบปะกับนักวิเคราะห์หลักทรัพย์เป็นประจำทุกปี
ในสถานที่ทำการของบริษัท เพื่อเปิดโอกาสให้นักวิเคราะห์หลักทรัพย์ได้ซักถามข้อมูลต่างๆ
โดยมีคณะกรรมการบริหารร่วมประชุมชี้แจง

- 46 -

 ความขัดแย้งทางผลประโยชน์

บริษัทฯ ปฏิบัติตามกฏเกณฑ์ของตลาดหลักทรัพย์แห่งประเทศไทย มีแนวทางปฏิบัติที่ชัดเจนในการดูแล
เพื่อขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผล
และเพื่อประโยชน์สูงสุดของบริษัทและผู้ถือหุ้น

การทำรายการที่อาจมีความขัดแย้งทางผลประโยชน์ บริษัทฯ
ดำเนินการตามขั้นตอนการทำรายการที่เกี่ยวโยงกัน ได้แจ้งและเปิดเผยต่อที่ประชุมโดยระบุ มูลค่า
รายการ คู่สัญญา เหตุผลความจำเป็นของรายการดังกล่าว
ตลอดจนความเห็นของคณะกรรมการตรวจสอบ ความเห็นของคณะกรรมการบริหาร
และความเห็นของคณะกรรมการบริษัท ตลอดจนความเห็นที่แตกต่าง (ถ้ามี)
ตามหลักเกณฑ์ของตลาดหลักทรัพย์ฯ และในการประชุมคณะกรรมการบริษัท
กรรมการผู้มีส่วนได้เสียได้ออกจากห้องประชุม และไม่ได้ออกเสียงในวาระนั้นๆ
และได้เปิดเผยการทำรายการทั้งภาษาไทยและภาษาอังกฤษต่อตลาดหลักทรัพย์แห่งประเทศไทย
และเผยแพร่ทั้งภาษาไทยและภาษาอังกฤษผ่าน website ของบริษัท
นอกจากนี้ยังได้จัดทำรายการสรุปไว้ในรายงานประจำปี และแบบ 56-1 ของบริษัท

บริษัทฯ มีมาตรการดูแลเรื่องการใช้ข้อมูลภายใน โดยกำหนดไว้ในจรรยาบรรณพนักงาน
ห้ามมิให้ผู้บริหารและพนักงานซึ่งอยู่ในหน่วยงานที่รับทราบข้อมูลภายใน
ทำการซื้อขายหลักทรัพย์ของบริษัทช่วง 1 เดือน ก่อนการเปิดเผยงบการเงินแก่สาธารณชน
ยกเว้นการซื้อขายตามธุรกรรมตามปกติ ซึ่งไม่เกี่ยวเนื่องจากข้อมูลภายในดังกล่าว

นอกจากนั้นในการประชุมคณะกรรมการบริษัททุกครั้งจะมีวาระเรื่องการถือครองหลักทรัพย์ของกรรมการบริษัท
หากมีการซื้อขายหลักทรัพย์ของบริษัทจะต้องแจ้งให้บริษัทและกลต.ทราบทุกครั้ง
ตามกฎเกณฑ์ของกลต.

รายงานคณะกรรมการ

คณะกรรมการบริษัทฯ ตระหนักถึงความสำคัญของการจัดทำรายงานทางการเงินที่ถูกต้อง
ตามที่ควรในสาระสำคัญตามหลักการบัญชีที่รับรองทั่วไป บันทึกบัญชีด้วยความระมัดระวัง
ประกอบกับการใช้ดุลยพินิจในการประมาณการจัดทำงบการเงิน
เพื่อให้สะท้อนผลการดำเนินงานที่เป็นจริงของบริษัท และเน้นในด้านคุณภาพของงบการเงิน
โดยให้มีการสอบทานข้อมูลทางการเงิน
และจัดให้มีการเปิดเผยข้อมูลที่สำคัญเพิ่มเติมอย่างเพียงพอในหมายเหตุประกอบงบการเงิน
มีคำอธิบาย และการวิเคราะห์ เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน
อีกทั้งกำหนดให้จัดทำรายงานความรับผิดชอบของคณะกรรมการบริษัทต่อการจัดทำรายงานทางการเงิน
(หน้า 68 ในแบบ 56 – 1 นี้)

 ความรับผิดชอบต่อสังคมและสิ่งแวดล้อม

บริษัทฯ ได้สืบทอดเจตนารมณ์ของ ดร.เทียม โชควัฒนา
ผู้ก่อตั้งและอดีตประธานเครือสหพัฒน์ที่มุ่งหมายให้บริษัทในเครือสหพัฒน์ดำเนินธุรกิจอย่างมีคุณธรรม
จริยธรรม ตามหลักธรรมาภิบาลที่ดี และมีส่วนร่วมในการทำประโยชน์ให้แก่สาธารณชน สังคม
และประเทศชาติ บริษัท ไอ.ซี.ซี. อินเตอร์เนชั่นแนล จำกัด (มหาชน)
มีความมุ่งมั่นสืบทอดเจตนารมณ์ โดยการสนับสนุน ส่งเสริมการจัดกิจกรรมต่างๆ
ทั้งของภาครัฐและเอกชน อันเป็นการช่วยเหลือชุมชน สังคม และสิ่งแวดล้อมมาโดยตลอด
ทั้งที่จัดโดยบริษัทฯ และโดยองค์กรอื่นๆ อาทิเช่น

-   พิธีถวายพระพรเฉลิมพระเกียรติ
    พระบาทสมเด็จพระเจ้าอยู่หัวภูมิพลอดุลยเดชมหาราชครองราชย์ 60 ปี

-   กิจกรรมการกุศลเฉลิมพระเกียรติ “60 ปี เย็นศิระเพราะพระบริบาล”

- 47 -

-   สนับสนุนการจัดประกวดดนตรีไทยระดับภาคตะวันออก ครั้งที่ 26 (จัดเป็นปีที่ 15)

-   โครงการ “รักพ่อ เชื่อพ่อ รู้จักพอ”

-   งาน 15 กุมภา วันรักนกเงือก เทือกเขาบูโด

-   รณรงค์ต้านภัยยาเสพติด

-   การแข่งขัน “แอโรบิคต้านภัยเอดส์ ครั้งที่ 10”

ในเรื่องความรับผิดชอบต่อสังคม ได้มีร่วมกับ 4 สถาบันการศึกษา ได้แก่ จุฬาลงกรณ์มหาวิทยาลัย,
มหาวิทยาลัยศิลปากร, มหาวิทยาลัยเทคโนโลยีพระจอมเกล้าธนบุรี,
มหาวิทยาลัยเทคโนโลยีพระจอมเกล้าเจ้าคุณทหารลาดกระบัง ในโครงการ “Young Designer
Packaging Design Award” ออกแบบบรรจุภัณฑ์ผลิตภัณฑ์เครื่องสำอาง
เพื่อเป็นเวทีให้คนรุ่นใหม่ได้แสดงความสามารถในการออกแบบ
รวมถึงเชิญผู้ทรงคุณวุฒิมาให้ความรู้แก่นักศึกษาด้วย ทั้งนี้เพื่อสนับสนุนให้เกิดคนรุ่นใหม่ที่มีคุณภาพ

เนื่องในวโรกาสที่พระบาทสมเด็จพระเจ้าอยู่หัวมีพระชนมายุครบ 80 พรรษา เครื่องสำอาง BSC
COSMETOLOGY ได้จัดทำผลิตภัณฑ์ชุดแต่งหน้ารุ่นพิเศษภายใต้ชื่อ “BSC LONG LIVE OUR BELOVED
KING” จัดจำหน่ายแก่ประชาชนทั่วไป 1,999 ชุด
โดยรายได้ส่วนหนึ่งหลังหักค่าใช้จ่ายจากการจำหน่ายผลิตภัณฑ์ จะนำไป สมทบทุน “มูลนิธิชัยพัฒนา”
ทั้งนี้เพื่อสนองงานตามแนวพระราชดำริ พัฒนาประเทศไทยให้มีความสงบ ความเจริญ
และความอยู่ดีกินดี

นอกจากนี้ บริษัทฯ ยังให้ความสำคัญเรื่องสิ่งแวดล้อม และทรัพยากร ด้วยการจัดกิจกรรมต่าง ๆ
อย่างเป็นรูปธรรม โดยสนับสนุนให้หน่วยงาน และพนักงานจัดทำโครงการเพื่ออนุรักษ์สิ่งแวดล้อม
และทรัพยากร อาทิ เช่น โครงการประหยัดพลังงานทั้งไฟฟ้า น้ำมัน น้ำประปา
และการลดปริมาณการใช้กระดาษ

สำหรับการทำภาชนะบรรจุเครื่องสำอางของบริษัท ได้มุ่งเน้นการใช้วัตถุดิบที่ทำลาย
หรือย่อยสลายง่าย นอกเหนือจากออกแบบบรรจุภัณฑ์ที่แยกส่วนประกอบของพลาสติก และโลหะ
ออกจากกันได้ จึงง่ายต่อการนำมาใช้ใหม่ (Re-use) หรือคัดแยกทำลาย เช่น
ลิปสติกมีรีฟิลซึ่งโรงงานผู้ผลิตก็ได้รับ ISO 9001 มาตรฐานระบบบริหารคุณภาพการทำงาน, GMP
มาตรฐานขบวนการผลิต และISO 14000
มาตรฐานทางด้านอาชีวอนามัยความปลอดภัยและเป็นมิตรต่อสิ่งแวดล้อม (Safety, Healthy and
Environment) เพื่อผลิตภัณฑ์เครื่องสำอางที่ดี ปลอดภัยต่อผู้บริโภค
นอกเหนือจากความปลอดภัยของบุคคลากรผู้ผลิตและสิ่งแวดล้อมที่ดีภายในโรงงานและชุมชน

ทั้งนี้ยังมีส่วนร่วมในการพัฒนาสิ่งแวดล้อมร่วมกับบริษัทผู้ผลิตบรรจุภัณฑ์และวัตถุดิบ
โดยมีระบบตรวจสอบ และประเมินผู้รับจ้างช่วง (Vendor Approvement and Vendor
Evaluation) เพื่อให้ได้สินค้าคุณภาพดี และเป็นผู้รับจ้างช่วงที่ใส่ใจต่อสิ่งแวดล้อมด้วยเช่นกัน

5.  ความรับผิดชอบของคณะกรรมการ

ภาวะผู้นำ และวิสัยทัศน์

บริษัทฯ กำหนดให้มีคณะกรรมการของบริษัทไม่น้อยกว่า 5 คน (ตาม พรบ. มหาชน)
คุณสมบัติของกรรมการต้องเป็นบุคคลธรรมดา และ

- 48 -

1. บรรลุนิติภาวะ

2. ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ

3. ไม่เคยรับโทษจำคุก โดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้

กระทำโดยทุจริต

4. ไม่เคยถูกลงโทษไล่ออกหรือปลดออกจากราชการ หรือองค์การหรือหน่วยงานของรัฐ

ฐานทุจริตต่อหน้าที่

คณะกรรมการบริษัทฯ ประกอบด้วยบุคคลซึ่งมีความรู้ ความสามารถ และประสบการณ์หลากหลาย
มีความสามารถเฉพาะด้านที่เป็นประโยชน์กับบริษัท เข้าใจบทบาทหน้าที่ ความรับผิดชอบ มีภาวะผู้นำ
มีการกำหนดวิสัยทัศน์ของบริษัทไว้อย่างชัดเจน
มีความเป็นอิสระในการแสดงความคิดเห็นและตัดสินใจ กำกับดูแลกิจการของ

บริษัทให้เป็นไปตามวัตถุประสงค์และเป้าหมายที่ได้กำหนดไว้ให้เกิดประโยชน์สูงสุดต่อบริษัท
และผู้ถือหุ้น มีการบริหารงานโดยการกำหนดภารกิจ เป้าหมาย กลยุทธ์
แผนปฎิบัติงานและงบประมาณประจำปี เพื่อให้บรรลุเป้าหมายที่กำหนดไว้
โดยนำหลักบรรษัทภิบาลมาเป็นเครื่องมือในการบริหารจัดการ เพื่อเพิ่มมูลค่าให้แก่กิจการและ

ผู้ถือหุ้น

คณะกรรมการบริษัทฯ มีการติดตามผลการดำเนินงานของฝ่ายจัดการ
โดยกำหนดให้รายงานความก้าวหน้าของผลการดำเนินงานและผลประกอบการของบริษัท
และการถือครองหลักทรัพย์ของกรรมการและผู้บริหารทุกเดือนในการประชุมคณะกรรมการบริษัท

คณะกรรมการบริษัทฯ
มีการพบปะแลกเปลี่ยนความคิดเห็นกับคณะกรรมการบริษัทและผู้บริหารระดับสูงขององค์กรอื่นๆ
อยู่สม่ำเสมอ ทั้งในประเทศและต่างประเทศ

บริษัทฯ ส่งเสริมให้กรรมการทุกท่านมีโอกาสพัฒนาความรู้ โดยคณะกรรมการบริษัทฯ
ให้ความสำคัญต่อการเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่กรรมการ
โดยเข้าร่วมอบรมหลักสูตร Director Accreditation Program (DAP), Director
Certification Program (DCP), Audit Committee Program (ACP),
Understanding the Fundamental of Financial Statements (UFS) และ Finance
for Non - Finance Director (FND) ซึ่งจัดโดยสมาคมส่งเสริมสถาบันกรรมการบริษัทไทย
(IOD) ตลอดจนการจัดสัมมนาหลักสูตรสั้นๆ
อันเป็นประโยชน์แก่การปฏิบัติหน้าที่ของคณะกรรมการบริษัท และรวมถึงหลักสูตรต่างๆ ที่ IOD
จะจัดขึ้นอีกต่อไปในอนาคต

บริษัทฯ จัดทำคู่มือกรรมการให้กับกรรมการใหม่ เพื่อกรรมการใหม่ได้ศึกษา ข้อมูลสำคัญของบริษัท
นโยบายในการกำกับดูแลกิจการ จริยธรรมธุรกิจ จรรยาบรรณพนักงาน และกฎระเบียบต่างๆ
ของตลาดหลักทรัพย์แห่งประเทศไทย และกลต.

- 49 -

การถ่วงดุลของกรรมการที่ไม่เป็นผู้บริหาร

คณะกรรมการบริษัทฯ มีจำนวน 11 ท่าน ประกอบด้วย

- ประธานกรรมการบริษัท ซึ่งมีความเป็นอิสระ และไม่ได้เป็นผู้บริหาร 1 ท่าน

- กรรมการที่ไม่ได้เป็นผู้บริหาร 2 ท่าน

- กรรมการตรวจสอบ ซึ่งมีความเป็นอิสระ 4 ท่าน

- กรรมการที่เป็นผู้บริหาร 4 ท่าน

คณะกรรมการบริษัทประกอบด้วย กรรมการอิสระ 5 ท่าน คิดเป็น 45.45% ของกรรมการทั้งคณะ
ซึ่งเป็นสัดส่วนมากกว่ามาตรฐาน ข้อกำหนดของตลาดหลักทรัพย์แห่งประเทศไทย ซึ่งกำหนดไว้ 1/3
= 33.33%

คณะกรรมการบริษัทฯ มีวาระการดำรงตำแหน่งตามข้อบังคับของบริษัท
และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีก

บริษัทฯ
มีคณะกรรมการสรรหาเพื่อคัดเลือกกรรมการจากผู้ทรงคุณวุฒิที่มีความรู้ความสามารถจากหลากหลายวิชาชีพ
มีวิสัยทัศน์ เป็นผู้มีคุณธรรม และมีประวัติการทำงานที่ไม่ด่างพร้อย แสดงความคิดเห็นอย่างอิสระ
โดยคณะกรรมการบริษัทได้กำหนดหน้าที่ความรับผิดชอบของคณะกรรมการทุกชุดไว้อย่างชัดเจน
และมีกรรมการผู้อำนวยการ ในฐานะหัวหน้าคณะฝ่ายจัดการ
ซึ่งได้รับการแต่งตั้งจากคณะกรรมการบริษัทให้มีหน้าที่ดูแลการดำเนินธุรกิจบริหารกิจการงานของบริษัท
และการปฏิบัติงานของบริษัทให้บรรลุตามวัตถุประสงค์ เป้าหมาย
และสอดคล้องกับนโยบายที่คณะกรรมการบริษัทกำหนด

บริษัทฯ มีเลขานุการคณะกรรมการทำหน้าที่ประสานงานระหว่างกรรมการบริษัท
และฝ่ายจัดการดูแลและประสานงานด้านกฎหมาย กฎเกณฑ์ต่างๆ ที่เกี่ยวข้อง
รวมทั้งดำเนินการให้มีการปฏิบัติตามมติคณะกรรมการบริษัท

คณะกรรมการบริษัทฯ มีหน้าที่ในการกำหนดนโยบาย เป้าหมาย และกลยุทธ์ทางธุรกิจ
ตลอดจนติดตามผลการดำเนินงานของบริษัท โดยแต่งตั้งคณะกรรมการบริหาร
คณะกรรมการตรวจสอบ คณะกรรมการกำหนดค่าตอบแทน คณะกรรมการสรรหา
และคณะกรรมการบริหารความเสี่ยง และผู้บริหาร ซึ่งเป็นฝ่ายจัดการเป็นผู้ดูแล
และปฏิบัติงานให้เป็นไปตามนโนบาย เป้าหมาย และวัตถุประสงค์ที่กำหนด
พร้อมกำหนดขอบเขตอำนาจหน้าที่ และความรับผิดชอบของคณะกรรมการแต่ละชุด
ซึ่งมีการแบ่งแยกอำนาจหน้าที่ระหว่างคณะกรรมการบริษัทกับฝ่ายจัดการอย่างชัดเจน
เพื่อดำเนินงานให้เป็นไปตามนโยบายและวัตถุประสงค์ของบริษัท

นิยาม " กรรมการอิสระ" หมายถึง บุคคลที่มีคุณสมบัติครบถ้วน
และมีความเป็นอิสระตามที่ตลาดหลักทรัพย์แห่งประเทศไทย และกลต. กำหนด

1. ถือหุ้นไม่เกินร้อยละ 5 ของทุนจดทะเบียนชำระแล้วของบริษัท บริษัทในเครือ บริษัทร่วม
หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2. เป็นกรรมการที่ไม่มีส่วนร่วมในการบริหารงานในบริษัท ไม่เป็นลูกจ้าง พนักงาน
หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม
บริษัทที่เกี่ยวข้องหรือผู้ถือหุ้นรายใหญ่ของบริษัท

3. เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงิน
และบริหารงานของบริษัท บริษัทในเครือ บริษัทร่วม บริษัทที่เกี่ยวข้อง หรือผู้ถือหุ้นรายใหญ่ของบริษัท
และรวมถึงไม่มีผล

- 50 -

ประโยชน์หรือส่วนได้เสียในลักษณะดังกล่าวในเวลา 1 ปีก่อนได้รับการแต่งตั้ง
ยกเว้นคณะกรรมการบริษัท
ได้พิจารณาอย่างรอบคอบแล้วเห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระ

4. เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

5. เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท
ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

6. สามารถปฏิบัติหน้าที่
แสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัท
ได้อย่างอิสระโดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
รวมทั้งผู้ที่เกี่ยวข้อง หรือญาติสนิทของบุคคลดังกล่าว

 หลักเกณฑ์ในการคัดเลือกกรรมการอิสระและกระบวนการสรรหา

คณะกรรมการสรรหา พิจารณาสรรหาคัดเลือกกรรมการอิสระ
ตามหลักเกณฑ์และคุณสมบัติของตลาดหลักทรัพย์แห่งประเทศไทย และกลต.
เพื่อเสนอต่อคณะกรรมการบริษัท และที่ประชุมผู้ถือหุ้น

การรวมหรือแยกตำแหน่ง

ประธานกรรมการบริษัทเป็นกรรมการซึ่งมีความเป็นอิสระมิได้เป็นผู้บริหารและไม่เป็นบุคคลเดียวกับประธานกรรมการบริหาร
เพื่อเป็นการแบ่งแยกหน้าที่ในการบริหารงาน มีความอิสระจากกัน และถ่วงดุลซึ่งกันและกัน
นอกจากนี้ยังกำหนดขอบเขตอำนาจหน้าที่ของคณะกรรมการแต่ละคณะและของฝ่ายจัดการไว้อย่างชัดเจนสามารถตรวจสอบได้
เพื่อความโปร่งใสในการบริหารจัดการ

ค่าตอบแทนกรรมการ และผู้บริหาร

คณะกรรมการกำหนดค่าตอบแทนเป็นผู้พิจารณาวงเงินค่าตอบแทนกรรมการที่เหมาะสม
นำเสนอคณะกรรมการบริษัทเพื่อพิจารณา และเสนอที่ประชุมผู้ถือหุ้นอนุมัติวงเงินค่าตอบแทนดังกล่าว

ทั้งนี้ที่ประชุมสามัญผู้ถือหุ้นครั้งที่ 41 ประจำปี 2549 เมื่อวันที่ 24 เมษายน 2549
ได้อนุมัติวงเงินค่าตอบแทนกรรมการบริษัทรวมไม่เกิน 20 ล้านบาทต่อปี
โดยมอบหมายให้คณะกรรมการกำหนดค่าตอบแทนเป็นผู้พิจารณาจัดสรร

ค่าตอบแทนผู้บริหารเป็นไปตามหลักการและนโยบายที่คณะกรรมการกำหนดค่าตอบแทนกำหนด
ซึ่งพิจารณาจากผลการดำเนินงานของผู้บริหารแต่ละคน

ค่าตอบแทนกรรมการและผู้บริหารในปี 2549 ตามรายละเอียดข้อ (3) ค่าตอบแทนผู้บริหาร หน้า
37 ในแบบ 56 – 1 นี้

การประชุมคณะกรรมการ

คณะกรรมการบริษัทฯ ให้ความสำคัญกับการเข้าร่วมประชุมและถือเป็นหน้าที่
เพื่อรับทราบและร่วมตัดสินใจในการดำเนินงานของบริษัท ได้กำหนดการประชุมไว้ล่วงหน้าตลอดทั้งปี
โดยจัดขึ้นทุกเดือน เลขานุการคณะกรรมการจะส่งจดหมายเชิญประชุม
พร้อมทั้งระเบียบวาระการประชุม รายงานการประชุมครั้งก่อน
และเอกสารประกอบการประชุมให้คณะกรรมการบริษัททราบเรื่อง
เพื่อพิจารณาล่วงหน้าตามระยะเวลาที่กฎหมายกำหนด

- 51 -

คณะกรรมการบริษัทสามารถเสนอเรื่องเพิ่มเติมในวาระการประชุมและสามารถอภิปรายให้ความเห็นได้โดยเปิดเผย
เลขานุการคณะกรรมการจะจัดทำรายงานการประชุมและจัดเก็บรายงานการประชุมที่ผ่านการรับรองจากคณะกรรมการบริษัท
พร้อมให้คณะกรรมการบริษัทและผู้ที่เกี่ยวข้องตรวจสอบได้

ในการประชุมกรรมการบริษัททุกครั้งผู้บริหารระดับสูงของบริษัทได้เข้าร่วมประชุม
เพื่อชี้แจงข้อมูลในฐานะผู้เกี่ยวข้องกับปัญหาโดยตรง
และคณะกรรมการบริษัททุกท่านสามารถขอข้อมูลเพิ่มเติมจากกรรมการผู้-อำนวยการหรือเลขานุการคณะกรรมการได้ทุกเรื่องที่ร้องขอ

ในปี 2549 (ตามอายุปีกรรมการตั้งแต่ เม.ย. 48 – เม.ย. 49) คณะกรรมการบริษัทฯ
มีการประชุม จำนวน 12 ครั้ง การเข้าร่วมประชุมของคณะกรรมการบริษัทแต่ละท่าน
ตามตารางหน้า 54 ในแบบ 56 – 1 นี้

คณะอนุกรรมการ

เพื่อให้ผู้ถือหุ้นมั่นใจในการดำเนินงานของบริษัท ว่ามีการดำเนินงานที่โปร่งใสมีผู้กลั่นกรอง
สอบทานและ ให้คำแนะนำอย่างรอบคอบ

คณะกรรมการบริษัทได้แต่งตั้งคณะอนุกรรมการชุดต่างๆ เพื่อทำหน้าที่ดังกล่าว
และรายงานผลต่อคณะกรรมการบริษัท ปัจจุบันประกอบด้วย คณะกรรมการบริหาร
คณะกรรมการตรวจสอบ คณะกรรมการกำหนดค่าตอบแทน คณะกรรมการสรรหา
และคณะกรรมการบริหารความเสี่ยง

- คณะกรรมการบริหาร คือ คณะบุคคลที่ได้รับมอบหมายจากคณะกรรมการบริษัทมีจำนวน 14 ท่าน
ประกอบด้วยกรรมการบริษัท 4 ท่าน และผู้บริหาร 10 ท่าน ให้ทำหน้าที่จัดการกิจการงานบริษัท
ซึ่งมีฐานะเป็นพนักงานหรือลูกจ้างประจำของบริษัท
โดยมีอำนาจหน้าที่และความรับผิดชอบตามขอบเขตอำนาจหน้าที่ (หน้า

31 - 33 ในแบบ 56 – 1 นี้) และกำหนดให้มีการประชุมทุกสัปดาห์

ในปี 2549 (ตามอายุปีกรรมการตั้งแต่ เม.ย. 48 – เม.ย. 49)
คณะกรรมการบริหารจัดประชุมทุกสัปดาห์ การเข้าร่วมประชุมของคณะกรรมการบริหารแต่ละท่าน
ตามตารางหน้า 54 ในแบบ 56 – 1 นี้

- คณะกรรมการตรวจสอบ คือ กรรมการบริษัทที่เป็นอิสระมีจำนวน 4 ท่าน
มีวาระการดำรงตำแหน่งคราวละ 2 ปี
โดยมีอำนาจหน้าที่และความรับผิดชอบตามขอบเขตอำนาจหน้าที่ (หน้า 33 ในแบบ 56 – 1 นี้)
และกำหนดให้มีการประชุมไม่น้อยกว่าไตรมาสละ 1 ครั้ง

ในปี 2549 (ตามอายุปีกรรมการตั้งแต่ เม.ย. 48 – เม.ย. 49)
คณะกรรมการตรวจสอบมีการประชุม จำนวน 12 ครั้ง
การเข้าร่วมประชุมของคณะกรรมการตรวจสอบแต่ละท่าน ตามตารางหน้า 54 ในแบบ 56 – 1 นี้

- คณะกรรมการกำหนดค่าตอบแทนประกอบด้วยกรรมการบริษัท 3 ท่าน
มีวาระการดำรงตำแหน่งคราวละ 1 ปี
โดยมีอำนาจหน้าที่และความรับผิดชอบตามขอบเขตอำนาจหน้าที่ (หน้า 33 ในแบบ 56 – 1 นี้ )
และมีการประชุมประจำปีละ 1 ครั้ง และจัดประชุมเป็นวาระพิเศษสำหรับกรณีพิเศษ

ในปี 2549 (ตามอายุปีกรรมการตั้งแต่ เม.ย. 48 – เม.ย. 49)
คณะกรรมการกำหนดค่าตอบแทนมีการประชุม จำนวน 1 ครั้ง
โดยคณะกรรมการกำหนดค่าตอบแทนทั้ง 3 ท่าน ได้เข้าร่วมประชุมครบทั้ง 3 ท่าน

- 52 -

- คณะกรรมการสรรหาประกอบด้วยกรรมการบริษัท 4 ท่าน มีวาระการดำรงตำแหน่งคราวละ 1 ปี
โดยมีอำนาจหน้าที่และความรับผิดชอบตามขอบเขตอำนาจหน้าที่ (หน้า 33 ในแบบ 56 – 1 นี้)
และมีการประชุมประจำปีละ 1 ครั้ง และจัดประชุมเป็นวาระพิเศษสำหรับกรณีพิเศษ

ในปี 2549 (ตามอายุปีกรรมการตั้งแต่ เม.ย. 48 – เม.ย. 49)
คณะกรรมการสรรหามีการประชุม จำนวน 4 ครั้ง โดยคณะกรรมการสรรหาทั้ง 4 ท่าน
ได้เข้าร่วมประชุมครบทั้ง 4 ท่าน

- คณะกรรมการบริหารความเสี่ยงประกอบด้วยกรรมการตรวจสอบ 1 ท่าน กรรมการบริษัท 1 ท่าน
และฝ่ายจัดการ 2 ท่าน มีวาระการดำรงตำแหน่งคราวละ 1 ปี
โดยมีอำนาจหน้าที่และความรับผิดชอบตามขอบเขตอำนาจหน้าที่ (หน้า 33 – 34 ในแบบ 56 – 1
นี้) และกำหนดให้มีการประชุมไม่น้อยกว่าไตรมาสละ 1 ครั้ง

ในปี 2549 (ตามอายุปีกรรมการตั้งแต่ เม.ย. 48 – เม.ย. 49)
คณะกรรมการบริหารความเสี่ยงยังไม่มีการประชุม เนื่องจากเพิ่งจัดตั้งในเดือนกุมภาพันธ์ 2549

ระบบการควบคุมตรวจสอบภายในและบริหารความเสี่ยง

คณะกรรมการบริษัทให้ความสำคัญต่อระบบควบคุมภายในด้านการดำเนินงาน การเงิน การปฏิบัติงาน
และการกำกับดูแล
โดยมีหน่วยงานตรวจสอบภายในทำหน้าที่ตรวจสอบการปฏิบัติงานของระบบดังกล่าว
รวมถึงระบบงานคอมพิวเตอร์ตลอดจนให้คำแนะนำเพื่อให้เกิดความมั่นใจว่าได้ดำเนินการ
ตามแนวทางที่กำหนดอย่างมีประสิทธิผล
มีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่

บริษัทฯ มีหน่วยงานตรวจสอบภายใน ซึ่งรายงานตรงต่อคณะกรรมการตรวจสอบ และบริษัทฯ
ได้ว่าจ้างบริษัท สอบบัญชีธรรมนิติ จำกัด เป็นปีที่สาม เพื่อตรวจสอบภายใน
โดยประสานงานกับผู้รับผิดชอบงานตรวจสอบภายในของบริษัท
เพื่อเพิ่มประสิทธิผลในงานตรวจสอบให้ดียิ่งขึ้น
โดยได้นำผลการตรวจสอบไปหารือกับกรรมการผู้อำนวยการ
ก่อนรายงานเป็นบันทึกต่อคณะกรรมการตรวจสอบทุกเดือน และประชุมแลกเปลี่ยนข้อ
คิดเห็นเกี่ยวกับแนวคิดในการตรวจสอบและผลของการตรวจสอบกับคณะกรรมการตรวจสอบอย่างสม่ำเสมอ

คณะกรรมการตรวจสอบได้พิจารณาว่า หน่วยงานต่างๆ ของบริษัทมีการวิเคราะห์ความเสี่ยงอยู่แล้ว
แต่บริษัทจะได้ประโยชน์สูงสุดจากการจัดการให้มีการประสานงานบริหารความเสี่ยงของหน่วยงานต่างๆ
อย่างเป็นระบบและต่อเนื่อง เพื่อเพิ่มประสิทธิภาพในการบริหารความเสี่ยง
จึงได้เสนอให้คณะกรรมการบริษัทแต่งตั้งคณะกรรมการบริหารความเสี่ยง
เพื่อพิจารณารายละเอียดในการจัดระบบการบริหารความเสี่ยง จากมติที่ประชุมกรรมการบริษัท
ครั้งที่ 10/2548 เมื่อวันที่ 28 กุมภาพันธ์ 2549
เห็นชอบให้จัดตั้งคณะกรรมการบริหารความเสี่ยงอย่างเป็นทางการตามข้อเสนอแนะของคณะกรรมการตรวจสอบ
และมอบหมายให้คณะกรรมการบริหารความเสี่ยงขึ้นอยู่กับคณะกรรมการตรวจสอบ

คณะกรรมการบริหารความเสี่ยงประกอบด้วย นายอมร อัศวานันท์ เป็นประธานกรรมการ นางดารณี

มานะวาณิชเจริญ และนายณัฐพัฒน์ เพ็ชรรัตนาภรณ์ เป็นกรรมการ นางมัญชุสา ธีรพงษ์พิพัฒน์
เป็นกรรมการและเลขานุการ
คณะกรรมการบริหารความเสี่ยงได้แลกเปลี่ยนข้อคิดเห็นในเรื่องการบริหารความเสี่ยงกับคณะกรรมการตรวจสอบ
และได้เริ่มงานบริหารความเสี่ยงตั้งแต่ต้นปี 2549

- 53 -

คณะกรรมการบริหารความเสี่ยงได้กำหนดหัวข้อและวิธีการพิจารณาความเสี่ยง
และได้แบ่งทีมงานบริหารความเสี่ยงออกเป็น 11 กลุ่มย่อยตามสายงานของแต่ละฝ่ายในบริษัท
แต่ละกลุ่มย่อยจะมีสมาชิกประมาณ 6-7 คน ในระดับตั้งแต่ผู้บริหารถึงผู้ปฏิบัติ
แต่ละกลุ่มจะพิจารณาปัจจัยเสี่ยงตามกรอบที่คณะกรรมการบริหารความเสี่ยงได้กำหนดขึ้น
และรายงานผลการพิจารณาของแต่ละกลุ่มต่อคณะกรรมการบริหารความเสี่ยง

ในกระบวนการการแลกเปลี่ยนข้อมูลความเสี่ยง กลุ่มบริหารความเสี่ยงทั้ง 11
กลุ่มได้ร่วมกันรายงานผลการพิจารณาความเสี่ยงต่อคณะกรรมการบริหารความเสี่ยงจำนวน 6
ครั้งในปี 2549 (มิ.ย. – ธ.ค. 49)
ซึ่งทำให้คณะกรรมการบริหารความเสี่ยงสามารถประสานข้อมูลความเสี่ยงระหว่างหน่วยงานในบริษัท
และแลกเปลี่ยนข้อคิด

เห็นระหว่างหน่วยงานในบริษัท การประสานข้อมูลความเสี่ยงระหว่างกลุ่มย่อยทั้ง 11
กลุ่มกับคณะกรรมการ

บริหารความเสี่ยงทำให้เกิดความเข้าใจในปัจจัยเสี่ยงประเภทต่างๆ ของบริษัทร่วมกัน
และเป็นพื้นฐานของการ

บริหารความเสี่ยงที่มีความชัดเจนและมีประสิทธิภาพมากขึ้น
คณะกรรมการบริหารความเสี่ยงมีแผนที่จะดำเนินงานบริหารความเสี่ยงต่อไปในปี 2550
เพื่อให้เกิดความต่อเนื่อง การปรับปรุง และขยายผลของการพิจารณาความเสี่ยง
ตลอดจนการปฏิบัติการบริหารความเสี่ยงให้ครอบคลุมทั่วทั้งองค์กร

- 54 -

การประชุมคณะกรรมการ

ในปี 2549 การเข้าร่วมประชุมของคณะกรรมการบริษัท
คณะกรรมการตรวจสอบและคณะกรรมการบริหารแต่ละท่าน สรุปได้ดังนี้

+-------------------------+---------+---------+---------+------------+
| ชื่อ                      | จำน     |         |         |            |
|                         | วนครั้งที่เ |         |         |            |
|                         | ข้าประชุม |         |         |            |
+-------------------------+---------+---------+---------+------------+
|                         | กรรม    | คณะ     | กรรมก   |            |
|                         | การบริษัท | กรรมการ | ารบริหาร |            |
+-------------------------+---------+---------+---------+------------+
|                         | รวม 12  | ตรวจสอบ | Primary | Secondary  |
|                         | ครั้ง/ปี   |         | Board   | Board      |
|                         |         |         |         |            |
|                         |         |         | รวม 29  | รวม 24     |
|                         |         |         | ครั้ง/ปี   | ครั้ง/ปี      |
+-------------------------+---------+---------+---------+------------+
| 1. ดร. สม จาตุศรีพิทักษ์     | 12/12   |         |         |            |
+-------------------------+---------+---------+---------+------------+
| 2. ดร. บุณยสิทธิ์ โชควัฒนา   | 12/12   |         | 29/29   |            |
+-------------------------+---------+---------+---------+------------+
| 3. ดร. บุญเกียรติ โชควัฒนา  | 12/12   |         | 24/29   | 22/24      |
+-------------------------+---------+---------+---------+------------+
| 4. ดร. ธีระพงษ์ วิกิตเศรษฐ  | 12/12   | 9/9     |         |            |
+-------------------------+---------+---------+---------+------------+
| 5. คุณอมร อัศวานันท์        | 11/12   | 7/9     |         |            |
+-------------------------+---------+---------+---------+------------+
| 6. พล.ต.อ. สมชาย        | 12/12   | 9/9     |         |            |
| ประภัสภักดี                |         |         |         |            |
+-------------------------+---------+---------+---------+------------+
| 7. พล.ต.ท. อัมรินทร์       |         |         |         |            |
| เนียมสกุล                 |         |         |         |            |
+-------------------------+---------+---------+---------+------------+
| 8. คุณมนู ลีลานุวัฒน์         | 8/12    |         |         |            |
+-------------------------+---------+---------+---------+------------+
| 9. คุณดารณี มานะวาณิชเจริญ  | 12/12   |         | 28/29   | 24/24      |
+-------------------------+---------+---------+---------+------------+
| 10. คุณวีระ เอื้ออารักษ์      | 11/12   |         |         |            |
+-------------------------+---------+---------+---------+------------+
| 11. คุณธรรมรัตน์ โชควัฒนา   | 10/12   |         | 27/29   | 18/24      |
+-------------------------+---------+---------+---------+------------+
| 12. คุณสมพล ชัยสิริโรจน์     | 10/12   |         | 23/29   | 22/24      |
+-------------------------+---------+---------+---------+------------+
| 13. คุณอำนวย บำรุงวงศ์ทอง  |         |         | 27/29   | 21/24      |
+-------------------------+---------+---------+---------+------------+
| 14. คุณจินตนา เฉลิมชัยกิจ    |         |         | 25/29   | 22/24      |
+-------------------------+---------+---------+---------+------------+
| 15. คุณพิสมัย ชุนมนุ         |         |         | 20/29   | 17/24      |
+-------------------------+---------+---------+---------+------------+
| 16. คุณสมคิด จักรวาฬนรสิงห์  |         |         | 25/29   | 21/24      |
+-------------------------+---------+---------+---------+------------+
| 17. คุณนงลักษณ์ เตชะบุญเอนก |         |         | 17/22   | 14/17      |
+-------------------------+---------+---------+---------+------------+
| 18. ดร. เพ็ญนภา ธนสารศิลป์ |         |         | 18/29   | 19/24      |
+-------------------------+---------+---------+---------+------------+
| 19. คุณชุมาพันธ์ วิเชียรเกื้อ   |         |         | 25/29   | 23/24      |
+-------------------------+---------+---------+---------+------------+
| 20. คุณไพโรจน์ หิรัญวงศ์สว่าง |         |         | 12/12   | 8/9        |
+-------------------------+---------+---------+---------+------------+
| 21. คุณอนุวัตร อารีกุล       |         |         | 28/29   | 23/24      |
+-------------------------+---------+---------+---------+------------+

หมายเหตุ : # 7 เข้าเป็นกรรมการ 24 เม.ย. 2549

# 12 กรรมการออกตามวาระ 24 เม.ย. 2549

# 17 เข้าเป็นกรรมการบริหาร 1 ก.ย. 2548 และเริ่มเข้าประชุม 2 ก.ย. 2548

# 20 เข้าเป็นกรรมการบริหาร 1 ม.ค. 2549 และเริ่มเข้าประชุม 6 ม.ค. 2549

# 21 ไม่ได้เป็นกรรมการบริหารตั้งแต่ 1 ม.ค. 2550

- 55 -

(5) การดูแลเรื่องการใช้ข้อมูลภายใน

วัฒนธรรมที่ดีอันยาวนานวัฒนธรรมหนึ่งของบริษัทก็คือ การยึดถือว่าบริษัทฯ
เป็นของส่วนรวมไม่ได้เป็นของผู้ใดผู้หนึ่ง
ดังนั้นหน้าที่สำคัญหน้าที่หนึ่งของพนักงานบริษัททุกคนในทุกระดับ คือ
ช่วยกันตรวจตราดูแลป้องกันไม่ให้มีการนำทรัพย์สินของบริษัทไปใช้โดยมิชอบ ไม่ว่าโดยผู้ใด
โดยระลึกถึงหน้าที่ดังกล่าวมาเป็นเวลาช้านาน ทำให้หน้าที่นี้ฝังรากลึกในสำนึกของพนักงานทุกระดับ

การตระหนักในหน้าที่ดังกล่าวทำให้การบริหารงานของบริษัท
มีลักษณะเป็นการบริหารโดยคณะบุคคลเกือบทั้งหมดมาหลายทศวรรษ โดยมีการประชุมหารือร่วมกัน
ทั้งในระดับเดียวกันและต่างระดับข้ามสายงานอยู่ตลอดเวลา
การดำเนินงานในลักษณะดังกล่าวทำให้ผู้บริหารท่านใดท่านหนึ่งไม่สามารถก่อความเสียหายที่มีนัยยะสำคัญต่อบริษัทได้ด้วยการกระทำการตามลำพัง
โดยปราศจากความรอบคอบ

นอกจากการบริหารงานโดยคณะบุคคล บริษัทได้ยึดหลักปฏิบัติตาม ISO 9001 : 2000
อย่างเคร่งครัด โดยยึดหลักความโปร่งใสของการจัดการและการตัดสินใจ ซึ่งทำให้บริษัทฯ
มีธรรมาภิบาลที่ดีในทุกด้าน
ลักษณะการทำงานของบริษัทส่งผลให้บริษัทมีประสิทธิผลด้านการควบคุมภายในอย่างน่าพอใจ

(6) บุคคลากร

1. พนักงานของบริษัท ณ 31 ธันวาคม 2549 มีจำนวน 7,401 คน

- พนักงานสำนักงาน 1,845 คน

- พนักงานขาย 5,556 คน

2. การเปลี่ยนแปลงจำนวนพนักงานอย่างมีนัยสำคัญหรือมีข้อพิพาทด้านแรงงานที่สำคัญในระยะ 3
ปีที่ผ่านมา

  - ไม่มี -

3. ผลตอบแทนรวมของพนักงาน ณ 31 ธันวาคม 2549 เท่ากับ 1,038,721,177.- บาท

โดยเป็นผลตอบแทนในรูปเงินเดือน ค่าคอมมิชชั่น ค่าพาหนะ เบี้ยเลี้ยง ค่าล่วงเวลา เงินรางวัล

เป้าหมาย เงินอุดหนุน

4. นโยบายในการพัฒนาพนักงาน

นโยบายหลักการพัฒนาพนักงานของ บริษัท ไอ.ซี.ซี. อินเตอร์เนชั่นแนล จำกัด (มหาชน) คือ
การพัฒนาทรัพยากรบุคคลทุกระดับขององค์กร ให้มีความรู้ความสามารถและประสบการณ์
ตรงกับความต้องการของบริษัท
และสามารถพัฒนาตนเองและนำพาองค์กรก้าวไปสู่ความสำเร็จได้อย่างมีประสิทธิภาพและมั่นคง
ดังนั้น นโยบายในการฝึกอบรมและพัฒนาจะเน้นความเชื่อมโยงสอดคล้องกัน
ระหว่างตำแหน่งและหน้าที่ของงานทั้งในสำนักงานและพนักงานขายหน้าร้าน และที่สำคัญ คือ
อบรมสัมมนาแล้วต้องวัดผลได้ และมีการพัฒนาขึ้นอย่างเห็นได้ชัด

เมื่อดำเนินการฝึกอบรมและสัมมนาไปแล้วไม่ว่าจะเป็นหลักสูตรอะไรก็ตาม
มีเกณฑ์การวัดผลก่อนและหลังการฝึกอบรม หากวัดผลแล้วไม่ผ่านเกณฑ์การประเมินที่ตั้งไว้
จะนำกลับมาฝึกอบรมซ้ำ เช่น การฝึกอบรมใน

- 56 -

เรื่องมาตรฐานการบริการการขาย ความรู้เรื่องสินค้า โปรแกรมสำเร็จรูป QRMS
ที่ใช้เป็นเครื่องมือช่วยการขายของพนักงานขายหน้าร้าน
และวิธีการตรวจสอบหลังจากฝึกอบรมไปแล้ว
ตรวจสอบและประเมินผลโดยทีมงานของแผนกพัฒนาพนักงาน ฝ่ายสำนักงานบริษัทของบริษัท
บางหัวข้อจะสอบประเมินผลทันทีหลังการอบรม ว่าปฏิบัติได้จริงตามที่อบรมไปหรือไม่

ส่วนการอบรมสัมมนาหลักสูตรอื่นๆ จะมีเกณฑ์การวัดผลของหลักสูตรนั้นๆ โดยเฉพาะ
วิธีการอบรมสัมมนาจะยึดกลุ่มผู้เข้าสัมมนาเป็นหลัก

นโยบาย และกิจกรรมในการพัฒนาพนักงาน

บุคลากรเป็นทรัพยากรที่มีคุณค่า ดังนั้น การที่ธุรกิจจะพัฒนาไปได้
ต้องอาศัยศักยภาพและความสามารถของพนักงานแต่ละหน้าที่ แต่ละตำแหน่งงาน
ฉะนั้นการพัฒนาบุคลากรต้องพัฒนาให้ตรงตำแหน่งหน้าที่ และตรงตามความจำเป็นของธุรกิจ บริษัทฯ
มีนโยบายในการพัฒนาบุคลากรตาม Competency เพื่อรองรับการเจริญเติบโตตาม Career path
ของพนักงานที่บริษัทได้กำหนดไว้ นอกจากนั้นยังพัฒนาส่วนที่เป็น Talent profile
ของบุคลากรไปในเวลาเดียวกัน

กิจกรรมการอบรมแบ่งเป็น 2 ส่วน คือ

1.  ส่วนที่เป็นพนักงานขายหน้าร้านเพื่อเพิ่มยอดขาย

1.1 อบรมให้กับพนักงานขายทั้งบริษัท

1.2 หัวข้อที่ใช้อบรมมาจากฐานความคิด “ขายเกินเป้า เราทำได้” เพื่อตอกย้ำความสำเร็จอย่าง

  ยั่งยืนขององค์กร

1.3 วิธีการอบรมใช้กิจกรรมนำสู่บทเรียน โดยใช้หลัก Play & Learn

2. อบรมตามตำแหน่งงานและหน้าที่งานเพื่อเพิ่มขีดความสามารถ ในการคิดเชิงบวกในการทำธุรกิจ
เพื่อนำพาองค์กรสู่ความสำเร็จและเจริญรุ่งเรือง

1.  อบรมให้กับพนักงานสำนักงานตามตำแหน่งงานและหน้าที่งานทั้งหมดของบริษัท

2.  หัวข้อที่ใช้ในการอบรมใช้หัวข้อ Positive Thinking, Teamwork, Business Sense,
    จับประเด็น

2.3 วิธีการฝึกอบรม ใช้วิธีการแบบ Enquiry ซึ่งเป็นวิธีการแบบตั้งคำถามและหาคำตอบร่วมกัน

เพื่อกระตุ้นให้ผู้เข้ารับการอบรมเกิดการเรียนรู้ไปพร้อมกัน